Πάσχα 2016: Το Newsbomb.gr στα Ιεροσόλυμα – Το Άγιο Φως στα πέρατα της οικουμένης – 24ωρο\nΠάσχα 2016: Το Newsbomb.gr στα Ιεροσόλυμα – Το Άγιο Φως στα πέρατα της οικουμένης\nΗ προετοιμασία για την Αφή του Αγίου Φωτός στην Παλιά Πόλη της Ιερουσαλήμ είναι πολύ ιδιαίτερη για όσους βρίσκονται εκεί για να βιώσουν το θαύμα της Αφής.\nΙεροσόλυμα Μαρία Γιαχνάκη\nΕίναι αδιαμφισβήτητα μια από τις σημαντικότερες στιγμές της Ορθοδοξίας γι αυτό και κάθε χρόνο στον Πανάγιο Τάφο, στο ναό της Αναστάσεως αλλά και σε όλη την Παλιά Πόλη προσέρχονται χιλιάδες κόσμου.\nΑπό το απόγευμα της Μεγάλης Παρασκευής, η λιτανεία του Σταυρού από το Πραιτόριο στον Γολγοθά και η περιφορά του επιταφίου στα σοκάκια της παλιάς Πόλης δημιουργούν το κλίμα και τα συναισθήματα αυτά που προετοιμάζουν τον κόσμο για την μεγάλη μέρα του Σαββάτου.\nΧιλιάδες κόσμου, νέοι , ηλικιωμένοι, μικρά παιδιά ακολουθούν βήμα βήμα το Σταυρό πλημμυρίζοντας τον προαύλιο χώρο του Ναού και παρά τα αυστηρά μέτρα ασφαλείας από την Ισραηλινή αστυνομία περιμένουν υπομονετικά για την περιφορά.\nΤη νύχτα της Μεγάλης Παρασκευής μετά την ακολουθία του επιταφίου και τον στολισμό με ροδοπέταλα στο σημείο που άλειψαν με μύρα το σώμα του Ιησού , σύμφωνα με τις γραφές, η αντίστροφη μέτρηση αρχίζει.\nΟ κόσμος παραμένει μέχρι αργά τη νύχτα έξω από το Ναό ώσπου να κλείσουν οι πόρτες. Ο Ναός σφραγίζεται αργά το βράδυ ώσπου να έρθει το πρωί για την μεγάλη μέρα.\nΑπό νωρίς το πρωί του Σαββάτου η Αγία Πόλη ζει σε άλλους ρυθμούς.\nΙσραηλινές δυνάμεις ασφαλείας κλείνουν τις διόδους της Παλιάς Πόλης για να ελέγξουν την έλευση και αφήνουν συγκεκριμένες εισόδους μόνο ανοικτές. Από το ξημέρωμα κάποιοι τρέχουν να προλάβουν να πάρουν θέση στο Ναό και έξω από τον Πανάγιο Τάφο.\nΛίγο μετά τις 8 το πρωί τα μέτρα ασφαλείας αρχίζουν για την Παλιά Πόλη και η προσέλευση γίνεται με δυσκολία. Έλληνες, Ρώσοι, Κύπριοι, Σέρβοι , κόσμος από παντού βρίσκεται εκεί για την μεγάλη στιγμή.\nΟ διοικητής των Ισραηλινών αρχών παρουσία εκπροσώπων των εκκλησιών φθάνει στο κουβούκλιο του Πανάγιου Τάφου. Ελέγχει το εσωτερικό του Τάφου και το παρεκκλήσι του Αγγέλου ως είθισται για να επιβεβαιωθεί ότι δεν υπάρχει εύφλεκτο υλικό. Ο τάφος σφραγίζεται με βουλοκέρι και οι ξύλινες πόρτες του ανοίγουν μόνο όταν φτάσει ο Έλληνας Πατριάρχης για να εισέλθει στον Τάφο.\nΤυμπανοκρουσίες Αράβων και Αρμενίων ορθοδόξων ακούγονται παντού. Εορτάζουν την αφή του Αγίου Φωτός από νωρίς τραγουδώντας ύμνους , χορεύοντας γύρω από τον Πανάγιο Τάφο και πολλές φορές δημιουργούν επεισόδια και φασαρίες με αποτέλεσμα οι ισραηλινές αρχές να τους απομακρύνουν. Γύρω από τον Πανάγιο Τάφο πλήθος κόσμου περιμένει υπομονετικά την μεγάλη στιγμή.\nΗ Πομπή του Πατριαρχείου με τους αγιοταφίτες μοναχούς φτάνει από το Πατριαρχείο κατευθείαν στο καθολικό . Φθάνουν και αντιπρόσωποι των Αρμενίων των Κοπτών και των Συριάνων των άλλων δηλαδή θρησκευτικών κοινοτήτων.\nΑσπάζονται και φιλούν το χέρι του Έλληνα Πατριάρχη, ο οποίος θα μπει στο κουβούκλιο, και παρουσία των αρχών του Ισραήλ τον ντύνουν με την αρχιερατική στολή.\nΌλο το ιερατείο μαζί με τον Πατριάρχη αρχίζει τη Λιτανεία 3 φορές γύρω από το κουβούκλιο του Πανάγιου Τάφου.\nΤην τρίτη φορά σταματούν μπροστά στην είσοδο του Τάφου και βγάζουν την μήτρα από τον Πατριάρχη, τον αρχιερατικό σάκο και την πατριαρχική πατερίτσα.\nΤότε ο Πατριάρχης με δυο δάδες μπαίνει στο κουβούκλιο . Τον ακολουθεί ο Αρμένης ο οποίος όμως στέκεται στο παρεκκλήσι του Αγγέλου , στον προθάλαμο και παρακολουθεί όλη την διαδικασία. Είναι μάρτυρας της Αφής του Αγίου Φωτός αφού παρακολουθεί τα πάντα.\nΟ Έλληνας Πατριάρχης γονατιστός στον Πανάγιο Τάφο προσεύχεται κάνοντας μια ειδική ευχή που μπορεί να κρατήσει από 15 λεπτά ως μισή ώρα. Το Άγιος Φως έρχεται να φωτίσει και να γεμίζει τα πρόσωπα και τις ψυχές όλων.\nΔευτερόλεπτα πριν την έλευση του Φωτός όσοι βρίσκονται εκεί νιώθουν μια γλυκιά ψύχρα να αγκαλιάζει το κορμί τους σαν να ανοίγουν χιλιάδες παράθυρα και να μπάζει αέρας. Χωρίς καμία συνεννόηση ανάμεσα στους παραβρισκόμενους επικρατεί σιωπή . Όλοι κρατούν στα χέρια τις λαμπάδες τους περιμένοντας το θαύμα.\nΞαφνικά από τις οπές του Παναγίου Τάφου αρχίζουν να φαίνονται οι πρώτες σπίθες ώσπου ο Τάφος μέσα φωτίζεται τόσο έντονα που νομίζει κανείς ότι χιλιάδες προβολείς ανάβουν μαζί. Ο Έλληνας Πατριάρχης είναι ο πρώτος που ζει το θαύμα και ο Αρμένης αμέσως μετά.\nΑπό την δεξιά πλευρά δίνει το Άγιο Φως στον Αρμένη από την αριστερή πλευρά στον Έλληνα ιερέα για να το πάει στο ιερό του καθολικού που το περιμένει ο σκευοφύλακας του Παναγίου Τάφου.\nΟ Πατριάρχης έπειτα βγαίνει και δίνει το Άγιο Φως στους Πιστούς ενώ αυτόματα όλος ο ναός πλημμυρίζει από το Άγιο Φως. Τα κεριά τα καντήλια όλα ανάβουν με το Φως το υπέρλαμπρον. Η συγκίνηση είναι μεγάλη , τα δάκρια στα μάτια του κόσμου που βρίσκεται εκεί δεν σταματούν.\nΕίναι γεγονός όμως ότι το Άγιο Φως κάθε χρόνο δίνει στον κόσμο που βρίσκεται εκεί και σε μας που βρισκόμαστε εκεί μια άλλη προοπτική στην ζωή μας όταν βιώνουμε αυτό το ζωντανό θαύμα της Αφής διότι βρισκόμαστε μπροστά σε ένα από τα μεγαλύτερα θαύματα που συγκινούν και καθηλώνουν.\nΤην ώρα της Αφής έχουν καταγραφεί συγκλονιστικά περιστατικά και μαρτυρίες . Πάντα ένα φωτοστέφανο βρίσκεται πάνω από την Παλιά Πόλη των Ιεροσολύμων κατά την διάρκεια της Αφής και αυτό είναι θεατό και από όλους όσους βρίσκονται έξω από το Ναό.\nΜέσα στο Ναό οι στιγμές είναι επίσης ανεπανάληπτες αφού ο καθένας ζει το δικό του θαύμα στην δική του ζωή στα προσωπικά του δεδομένα κρατώντας το κερί στα χέρια του που ανάβει με το Άγιο Φως .


Εξάρθρωση σπείρας που διέπραττε κλοπές σε σπίτια στην Αττική - Τέσσερις συλλήψεις\nΠρώτη καταχώρηση: Παρασκευή, 9 Οκτωβρίου 2020, 15:48\nΣυμμορία που διέπραττε κλοπές σε σπίτια στην ευρύτερη περιοχή της Αττικής εξαρθρώθηκε από το Τμήμα Ασφαλείας Ραφήνας-Πικερμίου.\nΕιδικότερα, συνελήφθησαν, στα Άνω Λιόσια, κατά τη διάρκεια συντονισμένης αστυνομικής επιχείρησης, τέσσερις φερόμενοι ως δράστες, ηλικίας 24, 27, 29 και 33 ετών. Συγκατηγορούμενοι στην ίδια υπόθεση είναι και άλλοι δύο άνδρες, οι οποίοι ταυτοποιήθηκαν και αναζητούνται.\nΣύμφωνα με την Αστυνομία, η συμμορία είχε αναπτύξει δράση τους τελευταίους δύο μήνες, στην ευρύτερη περιοχή της Αττικής. Οι δράστες, κάνοντας χρήση τηλεφωνικών συνδέσεων, οι οποίες ήταν καταχωρημένες σε ανύπαρκτους αλλοδαπούς, επικοινωνούσαν με υποψήφια θύματα που είχαν καταχωρήσει αγγελίες για υπό ενοικίαση οικία και προσποιούμενοι τους ενοικιαστές τούς ζητούσαν να μεταβούν στο σπίτι τους. Όταν πήγαιναν σε σπίτι που ενοικιαζόταν, απασχολούσαν τον ιδιοκτήτη και έκλεβαν παράλληλα κοσμήματα και χρηματικά ποσά.\nΤελευταία ενημέρωση: Παρασκευή, 9 Οκτωβρίου 2020, 15:58


ΚΑΣΤΑΝΙΑ ΠΙΕΡΙΑΣ news: Έφτασε η ώρα των πρώτων ευρωεκλογών μετά την κρίση!\nΌσα θέλετε να γνωρίζετε πριν ανοίξουν οι κάλπες\n- Το Κοινοβούλιο αυτή τη στιγμή έχει επτά πολιτικές ομάδες, οι οποίες εκπροσωπούν περισσότερα από 160 εθνικά κόμματα από 28 χώρες-μέλη της ΕΕ.\n- Η ψήφος είναι υποχρεωτική στο Βέλγιο, την Κύπρο, την Ελλάδα και το Λουξεμβούργο.\n- Το ελάχιστο όριο ηλικίας ψήφου είναι τα 18 σε όλες τις χώρες εκτός από την Αυστρία, όπου είναι 16.\n- Τα μέλη που δεν επιθυμούν ή δεν μπορούν να ενταχθούν σε μια πολιτική ομάδα ονομάζονται «μη εγγεγραμμένοι».\n- Υπάρχουν κοινοί κανόνες της ΕΕ για τις εκλογές, αλλά σε μεγάλο βαθμό οργανώνονται με βάση τις εθνικές παραδόσεις και νόμους. Εναπόκειται δηλαδή σε κάθε κράτος - μέλος να αποφασίσει αν θα χρησιμοποιήσει ανοικτό ή κλειστό σύστημα λίστας, ή συγκεκριμένο κατώτατο όριο, αρκεί αυτό να μην ξεπερνά το 5%.\nΑναρτήθηκε από charisopoulos chistos στις 6:00 π.μ.


4+1 δηλητηριώδεις τροφές που τρώμε κάθε μέρα - Μεγάλη προσοχή - Ομορφιά & Υγεία - Athens magazine\nΕίμαστε σίγουρα πολύ προσεκτικοί όταν επιλέγουμε μανιτάρια, όμως υπάρχουν και άλλες τροφές που μπορεί να μας δηλητηριάσουν. Παράλληλα, συνηθίζουμε, σε αρκετές περιπτώσεις, να συνδυάζουμε τροφές μεταξύ τους, επιθυμώντας να πετύχουμε το μέγιστο γευστικό αποτέλεσμα, σύμφωνα με τα δικά μας γούστα. Αρκετές φορές, ωστόσο, παραγνωρίζουμε το γεγονός, ότι ορισμένες τροφές μπορεί να αποτελούν... θανατηφόρο κίνδυνο, αν τις καταναλώσουμε μαζί.\nΜάλιστα, μερικές από αυτές είναι τόσο συνηθισμένες που μπορεί να τις καταναλώνουμε σε καθημερινή βάση. Δείτε ποιες είναι:\nΠοια τρόφιμα απαγορεύεται να βάζετε στην κατάψυξη; Το Athensmagazine.gr σας λύνει τα χέρια και σας συμβουλεύει!\nΠολλοί βάζουν τρόφιμα στην κατάψυξη. Αυτό το κάνουν ως εναλλακτική και καλύτερη λύση του ψυγείου, διότι θεωρούν πως θα καταφέρουν να συντηρήσουν, τα συγκεκριμένα τρόφιμα, για μεγαλύτερο χρονικό διάστημα, ενώ υπάρχουν και άλλα τρόφιμα - θάνατος που δεν πρέπει να βάζουμε στο ψυγείο!\nΠοια είναι εκείνα όμως που δεν πρέπει να βάζετε; Πάμε να τα δούμε αναλυτικά στο Athensmagazine.gr:\nΜαρούλια, αγγούρια, σέλερι, κρεμμύδια, γλυκές πιπεριές: Μέσα σε λίγες μέρες χάνουν το ζωντανό χρώμα τους. Στην κατάψυξη αλλοιώνεται και η υφή και η γεύση τους.\nΜαγειρεμένα ζυμαρικά ή ρύζι: Μην βάζετε φαγητά με σάλτσα στην κατάψυξη, καθώς χάνεται και η κρεμώδης υφή της, αλλά και η γεύση της.\nΚομμάτια τυριού: Στην κατάψυξη αλλοιώνεται η γεύση, ενώ θρυμματίζονται και τα κομμάτια τους.\nΓλάσσο φτιαγμένο από ασπράδια αυγού, τούρτες με κρέμα: Στην κατάψυξη θα πολτοποιηθούν, ενώ θα διασπαστούν και τα συστατικά τους κατά τη διαδικασία της απόψυξής τους.\nΤηγανιτά φαγητά: Χάνετε η γεύση και η νοστιμιά τους στην κατάψυξη.\nΑυγά: Τα ωμά αυγά σπάνε στην κατάψυξη, ενώ τα βρασμένα γίνονται σκληρά και λαστιχένια.\nΚρέμα γάλακτος: Αποσυντίθενται τα συστατικά κατά την απόψυξη και χάνετε η παχύρρευστη σύστασή τους.\nΤα περισσότερα μπαχαρικά: Τα φαγητά εμπλουτίζουν τη γεύση του φαγητού, αλλά δεν μπαίνουν στην κατάψυξη. Αυτό, διότι το πιπέρι, το γαρύφαλλο, το σκόρδο και μερικά διαδεδομένα βότανα, αποκτούν πιο έντονη και πιο πικρή γεύση.\n6 καρκινογόνα τρόφιμα: Πετάξτε τα άμεσα από το σπίτι σας\nΠροσοχή: 13+1 τρόφιμα θάνατος στο ψυγείο σας - Πετάξτε τα αμέσως\n7 τροφές θάνατος: Σταματήστε να τα αγοράζετε από το σούπερ μάρκετ


Μ. Πέμπτη: Τέσσερα συνταρακτικά γεγονότα για τον Ιησού\n16 Απριλίου 2020 • Posted under: ΕΝΥΠΟΓΡΑΦΑ, ΚΟΙΝΩΝΙΑ, Χωρίς κατηγορία\tby thpapan\nΕτικέτες:Μυστικός Δείπνος, Νίκος Σηφάκης\nΠρώτα πήγε στον Ιούδα και μετά στον Πέτρο, ο οποίος ήταν ο πιο ορμητικός από όλους και στην αρχή σταματάει τον Διδάσκαλο, αλλά ύστερα όταν τον έλεγξε, υποχωρεί με τη καρδιά του. Αφού έπλυνε τα πόδια όλων, πήρε τα ιμάτιά Του και ξανακάθισε.\nΚατόπιν, άρχισε να τους νουθετεί να αγαπούν ο ένας τον άλλον και να μη επιζητούν το ποιός θα είναι πρώτος. Στη συνέχεια τους μίλησε για την προδοσία και επειδή θορυβήθηκαν, στρέφεται με ήρεμο τρόπο στον Ιωάννη και τον υπέδειξε.\nΚατόπιν πήρε ψωμί στα χέρια Του και είπε: «Λάβετε, φάγετε». Το ίδιο έκανε και με το ποτήρι του κρασιού λέγοντας: «Πιείτε από αυτό όλοι, γιατί αυτό είναι το αίμα Μου, της νέας Συμφωνίας. Αυτό να κάνετε για να Με θυμάστε». Μετά από αυτή τη στιγμή, ο Ιούδας, μόλις έφαγε τον άρτο έφυγε και συμφώνησε με τους αρχιερείς να τους Τον παραδώσει.\nΑναχωρεί μόνος Του και, γονατίζοντας, προσεύχεται εκτενώς. Από την πολλή αγωνία γίνεται ο ιδρώτας Του σαν σταγόνες πηχτού αίματος, οι οποίες έπεφταν στη γη. Μόλις συμπληρώνει την εναγώνια εκείνη προσευχή, καταφτάνει ο Ιούδας με ένοπλους στρατιώτες και μεγάλο όχλο και αφού χαιρετάει και φιλάει πονηρά τον Δάσκαλό Του, Τον παραδίδει.\nΣυλλαμβάνεται λοιπόν ο Ιησούς και τον φέρνουν δέσμιο στους Αρχιερείς Άννα και Καϊάφα. Οι μαθητές σκορπίζονται και ο θερμότερος όλων, ο Πέτρος, τον ακολούθησε ως την αρχιερατική αυλή και αρνείται και αυτός ότι είναι μαθητής Του.\nΣτη συνέχεια πέρα τον φτύνουν στο πρόσωπο, τον χτυπάνε, τον εμπαίζουν με κάθε τρόπο κατά τη διάρκεια όλης της νύχτας, έως το πρωΐ.\nΗ Μεγάλη Πέμπτη είναι από τις θλιβερότερες μέρες της χριστιανοσύνης. Σύμφωνα με τις Γραφές, ο Ιησούς σταυρώθηκε στις 9 το πρωί. Tο μαρτύριό Του στο σταυρό κράτησε περισσότερες από έξι ώρες. Οταν ολοκληρώνεται η ανάγνωση των 12 Ευαγγελίων στους ναούς, οι πιστοί συγκεντρώνουν λουλούδια για να στολίσουν τον Επιτάφιο, που θα υποδεχθεί το άχραντο σώμα του Χριστού το πρωί της Παρασκευής.\n«Τῇ ἁγίᾳ καί Μεγάλῃ Πέμπτῃ, οἱ τά πάντα καλῶς διαταξάμενοι θεῖοι πατέρες», όρισαν να εορτάζουμε τα εξής:\nΤον ιερό νιπτήρα, δηλαδή το πλύσιμο των ποδιών των μαθητών από το Διδάσκαλό τους\nΤον Μυστικό Δείπνο, δηλαδή την παράδοση του Μυστηρίου της Θείας Λειτουργίας\nΤην προσευχή του Χριστού στη Γεθσημανή, που ως Αρχιερέας απηύθυνε στον ουράνιο Πατέρα\nΤην προδοσία του Ιούδα\nΟπως με εξαιρετικά σαφή τρόπο αναφέρει ο π. Ανδρέας Αγαθοκλέους\n«Σε αυτά τα τέσσερα σημεία ψηλαφούμε την ταπεινωμένη, τη θυσιαστική, την προσφερόμενη και την προδομένη αγάπη. Το βράδυ εκείνο στα Ιεροσόλυμα, όπου ο κόσμος ησύχαζε στα σπίτια του, ο Ιησούς ως πρόσωπο και ως αντιπρόσωπος της ανθρωπότητας δίνει την τελευταία μάχη με το μίσος, την εγκατάλειψη, τη μοναξιά, δηλαδή τον θάνατο σε άλλη μορφή.\nΤο πλύσιμο των ποδιών, σύμφωνα με την Ιουδαϊκή συνήθεια, ώστε να «ανακληθούν» καθαροί. Ο Κύριος και διδάσκαλος, τιμητικά πλένει τα πόδια των μαθητών Του δείχνοντας συγχρόνως ότι ο πρώτος, μέσα στην Εκκλησία Του, θα πρέπει να είναι «πάντων διάκονος». Η άλλη διάσταση της εξουσίας που δεν επιβάλλει το θέλημά της ούτε ζητά δουλική υποταγή. Από τότε και για πάντα ο «ιερός νιπτήρας» θα δείχνει τον αληθινό επίσκοπο ως «τύπον και τόπον Χριστού» και θα τον διακρίνει από τον κοσμικό άρχοντα.\nΤο «περίλυπός εστί η ψυχή μου έως θανάτου», που λέει στον κήπο της Γεσθημανής, είναι ο πόνος της ψυχής που γίνεται πιο δυνατός από τον πόνο του σώματος, αγγίζοντας τα όρια του θανάτου. Πόνος από την εγκατάλειψη από τους αγαπημένους, πόνος από την αποτυχία, από την απογοήτευση, από τη μοναξιά. Ο τέλειος άνθρωπος Ιησούς Χριστός, έχοντας ψυχή και σώμα όπως εμάς, μπορεί να κατανοήσει κάθε άνθρωπο που πονεί ψυχικά, που συντρίβεται από τον πόνο των γεγονότων και των ανθρώπων. Και ως Θεός, μπορεί να συμπορευτεί και να συμπαρασταθεί.\nΗ προδοσία του Ιούδα, ενός εκλεκτού μαθητή, θα δείχνει το πόσο εύκολα μπορούμε να αρνηθούμε και να προδώσουμε τους ευεργέτες μας, εάν στηριχθούμε στον λογισμό και στα πάθη μας.\nΗ Μεγάλη Πέμπτη μας φέρνει προ των Παθών του Κυρίου και μας ετοιμάζει για το «σήμερον κρεμάται επί ξύλου». Εκεί, στο μέσον του ναού, η εσταυρωμένη αγάπη θα καλεί όλους μαζί και προσωπικά τον καθένα για ανταποκριθούμε στην πρόσκληση για σταυροαναστάσιμη πορεία ζωής».\nΤροχαίο ατύχημα με νταλίκα σημειώθηκε στον Πλαταμώνα\nΤροχαίο ατύχημα με νταλίκα σημειώθηκε στην Εθνική Οδό Αθηνών – Θεσσαλονίκης στο ύψος του Πλαταμώνα. Το όχημα ξέφυγε από την πορεία του και ανατράπηκε. Σύμφωνα με τις πρώτες πληροφορίες, η κατάσταση της υγείας του οδηγού του φορτηγού, που φέρει ρουμανικές πινακίδες, είναι σοβαρή. Στο τροχαίο δεν ενεπλάκη άλλο όχημα. Η κυκλοφορία στο[…]\nΤζόκερ: 2 υπερτυχεροί θα πάρουν από 9,2 εκ. ο καθένας\nΔύο υπερτυχερούς, σε Πέλλα και Κόρινθο, κερδίζουν από 9.199.462,00 ευρώ, ανέδειξε η αποψινή κλήρωση του Τζόκερ, σπάζοντας ένα σερί 15 τζακπότ που έσπασε κάθε ρεκόρ. Οι αριθμοί που κληρώθηκαν ήταν 9, 14, 20, 24, 30 και αριθμός τζόκερ το 16.


Έλα να δούμε το κλιπάκι, είναι τέλειο\nΈνας βασικός λόγος για τον οποίο μου αρέσουν οι αργίες είναι γιατί έχω λίγο καιρό να βάλω σε τάξη τα cd μου. Τα cd σε ντάνες μού φέρνουν άγχος. Δυστυχώς, όλες οι απόπειρες ευπρεπισμού της κατάστασης πέφτουν στο κενό. Ό,τι ακούω (και ό,τι διαβάζω) βρίσκει έναν περίεργο τρόπο να ταξινομείται στο μυαλό μου με εκείνη τη μαγική ικανότητα που έχει το μυαλό να «βλέπει» διαισθητικά (ακόμη και ο αστυνόμος Σαΐνης να είχε έρθει να συνδράμει στην έρευνα, θα έτρωγε φρίκη). Το μάτι καρφώνεται κατευθείαν στη σωστή ντάνα, στο σωστό σημείο, και με χειρουργική επιδεξιότητα τραβάω το cd που θέλω χωρίς την παραμικρή απώλεια. Όχι ότι δεν υπάρχουν ατυχήματα σε τούτη την ισορροπία του τρόμου –γιατί δεν μένω και μόνη μου.\nΤα επιδέξια χεράκια της νεότερης γενιάς χάνουν εντελώς τα ταλέντα τους όταν απομακρυνθούν από το πληκτρολόγιο. Οποιοδήποτε πληκτρολόγιο. Πώς είναι τα ψάρια έξω απ’ το νερό; Κάπως έτσι...\nΜουσική γι’ αυτά σημαίνει πληκτρολογώ, κατεβάζω, αποθηκεύω, ακούω (ή περίπου έτσι). Όλος ο καβγάς είναι του τύπου «με πέταξε έξω», «μα εγώ ήμουν σίγουρη ότι το είχα κατεβάσει», «άκου αυτό, γαμώτο κόλλησε πάλι...», «έλα να δούμε το κλιπάκι, είναι τέλειο».\nΈνα χεράκι που εκπαιδεύει καθημερινά τα δαχτυλάκια του στο delete και στο enter και έχει και ένα i-pod κολλημένο στο αυτί του δεν γίνεται να μάθει τη χειρωνακτική δουλειά του κτίστη της ντάνας. Άλλου είδους ταξινόμηση κάνει το mp3, άλλη εγώ –που δεν είμαι και το καλύτερο παράδειγμα. Αλλά τουλάχιστον έχω μια σχέση με το αντικείμενο. Σε ορισμένες περιπτώσεις, μάλιστα, η σχέση είναι τόσο στενή που μοιάζει με εκείνες τις μεγάλες φιλίες που σε συνοδεύουν μια ζωή. Που χωρίς να το συνειδητοποιείς σου τείνουν χείρα βοηθείας σε κάτι απίθανες στιγμές με όλη την ανιδιοτέλεια, την απλοχεριά, το σεβασμό και περιστασιακά με την απόσταση που χρειάζονται οι φιλίες για να αναθερμανθούν εκ των έσω. Έρχεται η ώρα που επιστρέφεις και βρίσκεις τους στίχους ξανά, όχι απαραίτητα με την ίδια διάθεση, ούτε απαραίτητα στις ίδιες στροφές, αλλά κάθε φορά το συναίσθημα είναι το ίδιο δυνατό, οι ατμόσφαιρες και τα μικρά εσωτερικά ταξίδια με μια αίσθηση καινούργιου. Υπάρχουν κάτι τέτοιες στιγμές τόσο σημαδιακές που δεν υπάρχει περίπτωση να σβήσει η σχέση, ακόμη κι αν το cd είναι στο χαμηλότερο σημείο της ντάνας.\nΕκεί είναι που γίνεται ο κακός χαμός.\n«Μην πειράξεις τα cd. Αν θες κάτι, θα το ζητάς και θα σ’ το δίνω».\nΈλα όμως που η νεότερη γενιά είναι κακομαθημένη και σε αυτό. Δεν μπορεί να περιμένει. Το κλικ διαρκεί ένα δευτερόλεπτο και το κατέβασμα μερικά ακόμα. Πού να περιμένεις όλη την ημέρα να γυρίσει η «αποθηκάριος» να σου δώσει αυτό που θέλεις; Και ορμάει ως ταύρος εν υαλοπωλείο να ανακαλύψει το τραγούδι...\n«Ποιο τραγούδι; Σε ποιο δίσκο;» (Πότε; Πού;...)\nΑυτή κι αν είναι ερώτηση! Σε ποιο δίσκο!\nΤο τραγούδι πάει κάπως έτσι: «Na na na na. Na aaaaaaaa. Na na». Μάλιστα. Κατάλαβα. Αλλά τραγούδι αδέσποτο μέσα σε έναν ετοιμόρροπο πύργο (λόγω ύψους) είναι, όπως καταλαβαίνετε, ψύλλος στ’ άχυρα.\nΚάτσε στο ίντερνετ, χρυσό μου. Θα σε βοηθήσω να το βρούμε μαζί. Η ντάνα θέλει άλλου είδους παιδεία. Άλλου είδους σχέση. Μακάρι κάποτε να το καταλάβεις...


DW: Μελανσόν εναντίον Λεπέν. Γιατί όχι;\ninfo@enikonomia.gr (Enikonomia.gr) http://www.enikonomia.gr/international/150157,dw-melanson-enantion-lepen-giati-ochi.html http://media.enikonomia.gr/data/photos/resized/125_150157_ba1589f284-b7e9a13d1883c1f6.jpg Στα φύλλα των γερμανικών εφημερίδων το θέμα που απασχολεί έντονα αρθογράφους και σχολιογράφους είναι οι επικείμενες γαλλικές προεδρικές εκλογές της Κυριακής,... 4/20/2017 8:31:00 AM 4/20/2017 8:31:00 AM\nδημοσιεύθηκε: 20/04/2017 08:31\nΣτα φύλλα των γερμανικών εφημερίδων το θέμα που απασχολεί έντονα αρθογράφους και σχολιογράφους είναι οι επικείμενες γαλλικές προεδρικές εκλογές της Κυριακής, που θεωρούνται από τις κρισιμότερες των τελευταίων δεκαετιών.\nΗ FAZ σχολιάζει ειδικότερα την ξαφνική, απρόσμενη άνοδο που καταγράφει λίγο πριν τον πρώτο γύρο των εκλογών ο υποψήφιος της Γαλλικής Αριστεράς Ζαν Λυκ Μελανσόν. «Σύμφωνα με τις τελευταίες δημοσκοπήσεις οι τέσσερις υποψήφιοι για την προεδρία είναι τόσο κοντά, που ο καθένας τους είναι πιθανό να βρεθεί στον δεύτερο γύρο.\nΠιθανή θεωρείται ακόμη και μια αναμέτρηση του αριστερού Μελανσόν με την ακροδεξία Λε Πεν. Αλλά ένα τέτοιο σενάριο τρομάζει όχι μόνο τους εργοδότες και τα χρηματιστήρια αλλά και τις κεντρικές τράπεζες, δεδομένου ότι τόσο η Λε Πεν όσο και ο Μελανσόν απορρίπτουν εκ θεμελίων το ευρώ υπό την παρούσα δομή του.»\nΑς σημειωθεί ότι σύμφωνα με την τελευταία δημοσκόπηση που δημοσιεύει η γαλλική Le Monde, ο Ζ. Λ. Μελανσόν θεωρείται ως «ο μεγάλος κερδισμένος της τελευταίας φάσης του προεκλογικού αγώνα», έχοντας αυξήσει το ποσοστό του κατά 7,5 μονάδες μόλις σε έναν μήνα.\nΣτο ίδιο μήκος κύματος κινείται σε σχόλιο της και η Westfälische Nachtrichten, η οποία σημειώνει ότι οι Γάλλοι νιώθουν πλέον κορεσμό απέναντι στη διαφθαρμένη κεντρική πολιτική σκηνή της χώρας. Ωστόσο «καταστροφή θα ήταν μια τελική αναμέτρηση Λε Πεν εναντίον Μελανσόν: μια ακροδεξιά εναντίον ενός αριστερού λαϊκιστή.\nΤο στοιχείο που τους συνδέσει είναι το μίσος για την ΕΕ. Ίσως βέβαια να μην οδηγήσει ο πρώτος γύρος σε αυτόν τον συνδυασμό, αλλά δυστυχώς και αυτό το σενάριο είναι πιθανό».\nΣε αντίθετο τόνο κινείται η Die Zeit, η οποία διερωτάται σε εκτενές αφιέρωμα για τις προεδρικές εκλογές στη Γαλλία: «γιατί όχι Μελανσόν;», τονίζοντας ότι στον φετινό προεκλογικό αγώνα ήταν ίσως ο μόνος που έφερε στο προσκήνιο της συζήτησης τους ξεχασμένους μετανάστες των προαστίων και της επαρχίας αλλά και τα προβλήματά τους: την ανεργία, τα ναρκωτικά και τον φόβο της αστυνομίας.\nΟι Γάλλοι θα απογοητευθούν γρήγορα από τον Μακρόν\nΓαλλία: Και πάλι Μακρόν δείχνουν οι δημοσκοπήσεις\nΏρα μηδέν για τους υποψηφίους της γαλλικής προεδρίας\nΓαλλία: Ο Ζαν-Λυκ Μελανσόν πιό πειστικός στην τηλεοπτική αναμέτρηση


Nourish London Probiotic Multi-Mineral Repair Mask | eNatural Βιολογικά Προϊόντα & Καλλυντικά\nMargarita Hair Mousse Ultra Strong Hold with Sea-Buckthorn Oil\nΗ Probiotic Multi-Mineral Repair Face Mask είναι ενισχυμένη με προβιοτικά μέταλλα, όπως Ψευδάργυρο, Χαλκό και Σίδηρο, που έχουν δημιουργηθεί από διαδικασία προβιοτικής ζύμωσης. Αποτελεί επαναστατική θεραπεία για την ενίσχυση του κολλαγόνου, τη μείωση των ρυτίδων και την αποκατάσταση της σφριγηλότητας του δέρματος. Vegan.\nNourish London Probiotic Multi-Mineral Repair Mask ποσότητα\nΚωδικός προϊόντος: NHL-77464 Κατηγορίες: New Arrival, Μάσκες Προσώπου, Πρόσωπο Brand: Nourish London\nΗ Probiotic Multi-Mineral Repair Face Mask είναι πλούσια σε θρεπτικά συστατικά και ενισχυμένη με προβιοτικά μέταλλα, τα οποία είναι απαραίτητα για την υγεία και την επανόρθωση του δέρματος.\nΗ επιστημονική της σύνθεση με μέταλλα, που έχουν δημιουργηθεί από διαδικασία προβιοτικής ζύμωσης, αποτελεί επαναστατική θεραπεία για την ενίσχυση του κολλαγόνου, τη μείωση των ρυτίδων και την αποκατάσταση της σφριγηλότητας του δέρματος.\nΕμπλουτισμένη, επιπλέον, με Ρόδο Δαμασκού (Damask Rose) και Λεβάντα (Lavender), αυτή η πρωτοποριακή μάσκα προσώπου με προβιοτικά μέταλλα θα βοηθήσει στην αποκατάσταση της υγείας και της απαλότητας της επιδερμίδας.\nΤο Μαγνήσιο, το συστατικό αστέρι, θα βοηθήσει στην αντιμετώπιση οποιασδήποτε φλεγμονής του δέρματος που μπορεί να οδηγήσει σε δερματικά προβλήματα, όπως ροδόχρου ακμή και ακμή. Καταπραΰνει το δέρμα από ερεθισμούς που οφείλονται στη ρύπανση και βοηθά, επίσης, στην εξισορρόπηση παραγωγής σμήγματος του λιπαρού δέρματος.\nΗ Probiotic Multi-Mineral Repair Face Mask περιέχει, ακόμη, φυσικά μέταλλα όπως Ψευδάργυρο, Χαλκό και Σίδηρο, μεγιστοποιώντας τα οφέλη της για το δέρμα.\n* Οργανικής προέλευσης. Παρουσιάζονται φυσικά σε αιθέρια έλαια.\nΕφαρμόστε ικανοποιητική ποσότητα της μάσκας, απαλά με τα δάχτυλα, στο πρόσωπο και τον λαιμό.\nΚάνετε μασάζ στο δέρμα με κυκλικές κινήσεις και αφήστε για τουλάχιστον 5 λεπτά, ώστε να απορροφηθεί η μάσκα από το δέρμα.\nΣκουπίστε την περίσσεια ποσότητα με ένα χαρτομάντηλο ή ζεστό πανάκι.\nΓια καλύτερα αποτελέσματα, εφαρμόστε τη μάσκα σαν εντατική θεραπεία, αφήνοντάς τη να δράσει όλη τη νύχτα.\nΔώστε πρώτος μία αξιολόγηση “Nourish London Probiotic Multi-Mineral Repair Mask” Ακύρωση απάντησης\nΒιολογικό υγρό concealer για φωτεινότητα - 3ml\nΒιολογική κρέμα προσώπου με Τριαντάφυλλο - 50ml


Στο σημερινό άρθο θα ασχοληθούμε με ένα από τα πιο γνωστά προβλήματα λογικής το λεγόμενο "πρόβλημα των στιγματισμένων μοναχών". Πρόκειται για ένα ενδιαφέρον πρόβλημα λογικής το οποίο λύνεται με μαθηματική επαγωγή. Το άρθρο δεν απαιτεί προχωρημένες γνώσεις μαθηματικών, απαιτεί όμως σύνθετη μαθηματική σκέψη. Μπορεί επομένως να διαβαστεί από μαθητές Λυκείου και φοιτητές ΑΕΙ, ΤΕΙ, ΕΑΠ.\nΣυνήθως το πρόβλημα διατυπώνεται ως εξής:\nΣε ένα μοναστήρι υπάρχουν 100 μοναχοί που έχουν πάρει όρκο σιωπής. Κάποια μέρα εκδηλώνεται μια ασθένεια στο μοναστήρι, της οποίας το μοναδικό σύμπτωμα είναι ότι εμφανίζεται ένα μπλε στίγμα στο μέτωπο του ασθενούς. Στο μοναστήρι δεν υπάρχουν καθρέφτες και γνωρίζουμε ότι απαγορεύεται οποιαδήποτε μορφή επικοινωνίας μεταξύ των μοναχών. Επιπλέον, είναι γνωστό ότι όλοι οι μοναχοί γνωρίζουν άριστα τους κανόνες της λογικής και γνωρίζουν ότι όλοι οι άλλοι μοναχοί είναι άριστοι χρήστες των κανόνων της λογικής. Κάθε μέρα το μεσημέρι, οι μοναχοί συγκεντρώνονται για το γεύμα, όπου ο ηγούμενος τους ανακοινώνει αν υπάρχουν ασθενείς ανάμεσά τους. Επίσης, τους ανακοινώνει ότι θα πρέπει οι ασθενείς να αποχωρήσουν από το μοναστήρι το βράδυ (όταν καταλάβουν ότι ασθενούν) και να πάνε στην κοντινότερη πόλη για θεραπεία. Διευκρινίζουμε ότι ο ηγούμενος δεν ανακοινώνει τον αριθμό των ασθενών, αναφέρει απλώς ότι υπάρχουν ασθενείς και δεν δίνει καμμιά άλλη πληροφορία για το πόσοι ή ποιοι είναι οι ασθενείς. Επίσης, διευκρινίζουμε ότι η ασθένεια δεν είναι μεταδοτική, ότι ο ηγούμενος δεν έχει την ασθένεια, ότι λέει πάντα την αλήθεια και ότι οι μοναχοί γνωρίζουν ότι ο ηγούμενος λέει πάντα την αλήθεια.\nΑν αρρώστησαν 10 μοναχοί, μετά από πόσες μέρες θα φύγουν από το μοναστήρι οι ασθενείς και πώς θα καταλάβουν ότι ασθένησαν;\nΤο ενδιαφέρον αυτό πρόβλημα λύνεται εύκολα αν εφαρμόσουμε τη μέθοδο της μαθηματικής επαγωγής. Ας δούμε τις πρώτες δύο απλές περιπτώσεις:\nΑς υποθέσουμε ότι υπάρχει μόνο ένας ασθενής ο μοναχός Α. Τότε, όταν ο ηγούμενος ανακοινώσει ότι στο μοναστήρι υπάρχουν ασθενείς, ο Α θα κοιτάξει τα μέτωπα των υπόλοιπων μοναχών και θα δει ότι δεν υπάρχει μοναχός με μπλε στίγμα. Θα καταλάβει επομένως ότι αυτός είναι ο ασθενής και θα αναχωρήσει το βράδυ της πρώτης ημέρας.\nΑς υποθέσουμε ότι υπάρχουν δύο ασθενείς, ο μοναχός Α και ο μοναχός Β. Όταν ο ηγούμενος ανακοινώσει ότι υπάρχουν ασθενείς στο μοναστήρι, ο Α θα κοιτάξει τα μέτωπα των υπολοίπων και θα δει ότι στίγμα έχει μόνο ο Β. Θα σκεφτεί λοιπόν ως εξής: «Αν εγώ δεν είμαι άρρωστος, τότε ο Β θα αποχωρήσει το βράδυ» (όπως δείξαμε στο πρώτο βήμα της επαγωγής). Ομοίως σκέφτεται και ο Β και έτσι το βράδυ δεν αποχωρεί κανένας. Την δεύτερη μέρα το μεσημέρι, ο ηγούμενος ανακοινώνει και πάλι ότι υπάρχουν ασθενείς. Τότε ο Α καταλαβαίνει ότι αφού ο Β έμεινε στο μοναστήρι, θα πρέπει να είδε κάποιον ακόμη μοναχό με το στίγμα. Αφού βλέπει ότι όλοι οι άλλοι μοναχοί είναι καθαροί, συμπεραίνει ότι ο δεύτερος άρρωστος είναι ο ίδιος. Έτσι αποφασίζει να αποχωρήσει το βράδυ. Όμοια σκέφτεται και ο Β. Επομένως και οι δύο μοναχοί θα αποχωρήσουν το βράδυ της δεύτερης μέρας.\nΗ διαδικασία συνεχίζεται με τον ίδιο τρόπο και για τους υπόλοιπους ασθενείς. Δηλαδή, αν υποθέσουμε ότι υπάρχουν Ν άρρωστοι μοναχοί τότε θα φύγουν όλοι μαζί το βράδυ της Ν-οστής μέρας (για κάθε τυχαίο φυσικό αριθμό Ν). Για να ολοκληρώσουμε την απόδειξη του παραπάνω ισχυρισμού, αρκεί να εφαρμόσουμε μεθοδικά την επαγωγική διαδικασία:\nΕίδαμε ότι για Ν=1 και Ν=2 ο ισχυρισμός ισχύει.\nΑς υποθέσουμε ότι για Ν=Κ ισχύει ο ισχυρισμός. Δηλαδή, ότι αν υπάρχουν Κ ασθενείς τότε θα φύγουν όλοι μαζί το βράδυ της Κ-οστής μέρας.\nΘα αποδείξουμε τότε ότι ο ισχυρισμός αληθεύει και για Κ+1 ασθενείς. Πράγματι, αν υποθέσουμε ότι υπάρχουν Κ+1 ασθενείς, τότε ο καθένας από αυτούς βλέπει Κ μοναχούς με στίγματα. Επομένως, κάθε ένας από τους Κ+1 ασθενείς θα συμπεράνει ότι αν αυτός δεν έχει στίγμα, οι Κ στιγματισμένοι μοναχοί θα φύγουν όλοι μαζί το βράδυ της Κ-οστής μέρας (προηγούμενη υπόθεση). Επομένως, αν δει την Κ+1 μέρα ότι οι μοναχοί δεν έφυγαν, θα καταλάβει ότι υπάρχουν περισσότεροι από Κ στιγματισμένοι μοναχοί. Και αφού αυτός παρατηρεί ακριβώς Κ μοναχούς με στίγματα, θα συμπεράνει ότι και ο ίδιος έχει στίγμα, επομένως θα φύγει το βράδυ της μέρας Κ+1. Όμοια θα πράξουν και οι υπόλοιποι Κ μοναχοί. Δηλαδή και οι Κ+1 στιγματισμένοι μοναχοί θα φύγουν το βράδυ της μέρας Κ+1.\nΣτο συγκεκριμένο πρόβλημα που δώσαμε, είναι πλέον προφανές ότι και οι 10 μοναχοί θα φύγουν από το μοναστήρι στο τέλος της 10ης μέρας.\nΑξίζει να αναφέρουμε ότι εκτός από την διατύπωση με τους μοναχούς που έχουν ασθενήσει, το πρόβλημα αυτό δίνεται και με άλλες παραλλαγές. Μια άλλη γνωστή παραλλαγή είναι και αυτή με τους κατοίκους ενός απομονωμένου νησιού που είναι χωρισμένοι σε δύο ομάδες ανάλογα με το χρώμα των ματιών τους. Υπάρχουν οι κάτοικοι με καστανά μάτια και οι κάτοικοι με γαλανά μάτια. Στο νησί δεν επιτρέπεται καμμιά επικοινωνία (όπως και στο μοναστήρι), ενώ κάθε μεσημέρι, ο πρόεδρος του νησιού αναφέρει ότι όλοι οι κάτοικοι με γαλανά μάτια πρέπει να φύγουν από το νησί...\n#Μοναχοί #Επαγωγή #Στίγμα\nΤο πρόβλημα Monty Hall.\nΜηδενοχώρος Πίνακα - Θεωρία\nΚαρδιοειδής Καμπύλη: Υπολογισμός μήκους και εμβαδού


Ολυμπιακός - Αστέρας Τρίπολης 1-1 - ΟΛΥΜΠΙΑΚΟΣ - Olympiacos.org\nΑΡΧΙΚΗ Ολυμπιακός – Αστέρας Τρίπολης 1-1\nΣτην τελευταία φιλική αναμέτρηση πριν από το ματς με την Παρτιζάν, η ομάδα μας αναδείχθηκε ισόπαλη 1-1 με τον Αστέρα Τρίπολης στο «Γ. Καραϊσκάκης».\nΤην ευκαιρία να δοκιμάσει διάταξη και ποδοσφαιριστές πριν από την αναμέτρηση με την Παρτιζάν την ερχόμενη Τρίτη (25/7) στο Βελιγράδι για τον τρίτο προκριματικό γύρο του UEFA Champions League, είχε ο Μπέσνικ Χάσι στο φιλικό κόντρα στον Αστέρα Τρίπολης στο «Γ. Καραϊσκάκης». Το τελικό 1-1 αδικεί την εικόνα του Θρύλου ο οποίος ήταν ανώτερος σε όλο το διάστημα της αναμέτρησης και έχασε αρκετές ευκαιρίες για να πετύχει περισσότερα γκολ! Ο Μεχντί Καρσελά στην πρώτη του… γνωριμία με τον κόσμο της ομάδας μας, πέτυχε και το πρώτο του γκολ με τα ερυθρόλευκα.\nΟ Ολυμπιακός παρατάχθηκε με διάταξη 4-3-3 (ή 4-2-3-1 ανάλογα με το αν η ομάδα ήταν σε άμυνα ή επίθεση) και την εξής ενδεκάδα: Καπίνο (στο τέρμα), Ελαμπντελαουί, Σισέ, Βούκοβιτς και Κούτρη (στην άμυνα), Ρομαό, Οφόε και Φορτούνη στον άξονα (τριάδα με εξάρι, οκτάρι και δεκάρι) και τον Μάριν αριστερά, τον Πάρντο δεξιά και τον Εμενίκε στην κορυφή της επίθεσης. Πρώτη για τους νέους παίκτες μέσα στο Καραϊσκάκη, μπροστά στον κόσμο του Ολυμπιακού!\nΤο πρώτο ημίχρονο ανήκε ολοκληρωτικά στον Ολυμπιακό. Ο Αστέρας βρέθηκε… από σπόντα μπροστά στο σκορ, στη μία και μοναδική περίπτωση που ο Ολυμπιακός δεν λειτούργησε στην εντέλεια, στο ανασταλτικό κομμάτι. Συνολικά η ομάδα μας είχε συντριπτικά υπέρ της την κατοχή, είχε υπέρ της τις ευκαιρίες στο ματς, όμως δεν κατάφερε να φτάσει στο γκολ, παρά τις ωραίες προσπάθειες των ποδοσφαιριστών του Μπέσνικ Χάσι.\nΗ ομάδα μας αναπτύχθηκε πολύ από τα άκρα, αλλά και από τον άξονα. Το δίδυμο Φορτούνη – Οφόε δείχνει φτιαγμένο για μεγάλα πράγματα, με ζητούμενο (τούτη την ώρα) την απόλυτη χημεία. Πράγμα το οποίο έρχεται καθημερινά, μέσα από τις προπονήσεις και τα φιλικά που έχει δώσει η ομάδα μας έως τώρα. Με την έναρξη του δευτέρου μέρους, ο Μπέσνικ Χάσι έκανε τις πρώτες του αλλαγές. Καρίμ, Μάρτινς, Νικολάου και Καρσελά μπήκαν στο ματς, αντί των Εμενίκε, Βούκοβιτς, Σισέ, και Πάρντο.\nΗ διάταξη δεν άλλαξε και ο Ρομαό γύρισε στόπερ, μαζί με τον Νικολάου. Ο Μάρτινς πέρασε δίπλα στον Οφόε και ο Καρσελά δεξιά. Ο Μαροκινός χρίστηκε σκόρερ, στην πρώτη του παρουσία στο Καραϊσκάκη και έφερε το ματς στα ίσια. Ο Ολυμπιακός πίεσε για να φτάσει στην ισοφάριση και το κατάφερε νωρίς (στο 55’).\nΟ ρυθμός του αγώνα έπεσε λιγάκι, καθώς και ο Ολυμπιακός άφησε τον Αστέρα να πάρει λίγα περισσότερα μέτρα στο γήπεδο και επιδόθηκε σε παιχνίδι υπομονής και “κόντρας”. Ο Σεμπά πέρασε στο γήπεδο στην θέση του Μάριν, στο 68’. Λίγο μετά ο Ελαμπντελαουί άφησε την θέση του στον Φιγκέιρας, παραπονούμενος για ενοχλήσεις. Η κατάστασή του θα επανεκτιμηθεί, ενόψει του πρώτου αγώνα προκριματικών του UEFA Champions League, την ερχόμενη Τρίτη. Ο Σιώπης πέρασε επίσης στο ματς, αντί του Οφόε, στον άξονα. Ακόμα, ο Ντε Λα Μπέγια αντικατέστησε τον πολύ καλό Κούτρη και ο Μανθάτης τον Φορτούνη. Παρά την πίεση που ασκούσε η ομάδα μας στην άμυνα των Αρκάδων μέχρι τα τελευταία λεπτά του αγώνα, το 1-1 έμεινε μέχρι τέλους.\nΠλέον, ο Θρύλος εστιάζει στο πολύ σημαντικό ματς της επόμενης Τρίτης (25/7) κόντρα στην Παρτιζάν στο Βελιγράδι, για το πρώτο παιχνίδι της 3ης φάσης των προκριματικών του UEFA Champions League.\n2’ Πρώτη καλή στιγμή για τον Θρύλο στο ματς. Ο Κούτρης σέντραρε από αριστερά με τον Πάρντο να πιάνει το σουτ με το αριστερό στην κίνηση και την μπάλα να περνάει ψηλά άουτ.\n9’ Ωραία σέντρα από αριστερά και πάλι από τον Κούτρη, ο Εμενίκε πήρε την κεφαλιά με τον Αθανασιάδη να μπλοκάρει σταθερά.\n14’ Ο Φορτούνης εκτέλεσε το φάουλ από πλάγια δεξιά, ο Ρομαό έκανε στο πρώτο δοκάρι, πήρε την κεφαλιά, με την μπάλα να περνάει δίπλα από το δοκάρι του Αθανασιάδη.\n29’ Γκολ 0-1 για τον Αστέρα Τρίπολης με κοντινή κεφαλιά του Μανιά.\n35’ Καλή στιγμή για την ομάδα μας να ισοφαρίσει. Ο Πάρντο μπήκε στην περιοχή από δεξιά «άδειασε» τον προσωπικό του αντίπαλο και σούταρε με το δεξί, αλλά ο Αθανασιάδης απομάκρυνε.\n41’ Σέντρα από δεξιά από τον Πάρντο, ο Εμενίκε με… μαγικό γυριστό στην κίνηση, έστειλε την μπάλα λίγο άουτ.\n49’ Ωραία συνεργασία ανάμεσα σε Καρίμ και Μάριν με τον Γερμανό να μπαίνει στην περιοχή και να πλασάρει και τον Αθανασιάδη να διώχνει σε κόρνερ.\n55’ ΓΚΟΛ για τον Θρύλο με τον Καρσελά που ισοφαρίζει σε 1-1! Λανθασμένη απομάκρυνση από την άμυνα του Αστέρα Τρίπολης, με τον Μαροκινό εξτρέμ της ομάδας μας να το εκμεταλλεύεται στο έπακρο και με ωραίο πλασέ στην κίνηση να στέλνει την μπάλα στα δίχτυα.\n83’ Καλή στιγμή για τον Θρύλο μας! Ο Φορτούνης εκτέλεσε το φάουλ από πλάγια αριστερά, με τον Νικολάου να πατάει δυνατά και να παίρνει την κεφαλιά, αλλά η μπάλα πέρασε άουτ.\n88’ Δυνατό σουτ από τον Καρσελά λίγο έξω από την περιοχή, η μπάλα πήρε πολλά φάλτσα και πέρασε άουτ.\nΟΛΥΜΠΙΑΚΟΣ (Μπέσνικ Χάσι): Καπίνο, Ελαμπντελαουί (73’ Φιγκέιρας), Σισέ (46’ Νικολάου), Βούκοβιτς (46’ Μάρτινς), Κούτρης (85’ Ντε Λα Μπέγια), Ρομαό, Οφόε (77’ Σιώπης), Φορτούνης (89’ Μανθάτης), Πάρντο (46’ Καρσελά), Μάριν (68’ Σεμπά), Εμενίκε (46’ Ανσαριφάρντ).\nΑΣΤΕΡΑΣ ΤΡΙΠΟΛΗΣ (Στάικος Βεργέτης): Αθανασιάδης, Σίλβα, Γιαννούλης, Τριανταφυλλόπουλος, Κουμαντέι, Ιγκλέσιας, Στανισάβλιεβιτς, Μαντιντά, Καλτσάς, Μάσα, Μανιάς.\nΟλυμπιακός – Αστέρας Τρίπολης 1-1 * 19/7/2017 * 21.00\nΒΟΗΘΟΙ: Ανδρέας Φωτόπουλος (Αθηνών), Γιώργος Κουντουρέλλης (Αθηνών)\n4ος ΔΙΑΙΤΗΤΗΣ: Βαγγέλης Κορδολαίμης (Ανατ. Αττικής)\nΣΚΟΡΕΡ: 55’ Καρσελά – 29’ Μανιάς\nΚΙΤΡΙΝΕΣ: 85’ Φορτούνης / 52’ Πασαλίδης


Λέσβος και Λαμπεντούζα κέρδισαν το βραβείο Ούλoφ Πάλμε\nΑρχική » Λέσβος και Λαμπεντούζα κέρδισαν το βραβείο Ούλoφ Πάλμε\n26.01.2019 | 09:09\nΟι δήμαρχοι Λέσβου και Λαμπεντούζας, Σπύρος Γαληνός και Τζούσι Νικολίνι, είχαν την τιμή να τους απονεμηθεί φέτος το βραβείο Ούλoφ Πάλμε για τη συνεισφορά τους στην αντιμετώπιση της προσφυγικής κρίσης.\nΌπως ανέφερε η επιτροπή, οι δύο δήμαρχοι “από κοινού με τους δημότες και τις τοπικές κοινωνίες τους αγκάλιασαν τους φυγάδες του πολέμου, του τρόμου και της εξαθλίωσης. Σε έναν όλο και πιο επικίνδυνο κόσμο εκείνοι υπογράμμισαν το ανθρωπιστικό πρόσταγμα: Ότι είναι πιο σημαντικό να προστατεύεις ανθρώπους απ’ ό,τι σύνορα”.\n«Τα δύο νησιά της Ευρώπης, η Λέσβος στην Ελλάδα και η Λαμπεντούζα στην Ιταλία, έχουν καταστεί σύμβολα του έργου διάσωσης και ασύλου για την προσφυγιά. Επιβραβεύοντας τους δημάρχους τους επιβραβεύεται επίσης το θάρρος, οι θυσίες και η ανθρωπιά των νησιωτών δημοτών τους», τόνισε η επιτροπή.\nΒΡΑΒΕΙΟ • ΛΑΜΠΕΝΤΟΥΖΑ • ΛΕΣΒΟΣ • ΠΡΟΣΦΥΓΙΚΟ


Αση Μπήλιου: Αποκαλύπτει τις μεγάλες αλλαγές που θα συμβούν έως το 2022\nΗ Αση Μπήλιου, μέσα από τη φωλιά των Κου Κου, έκανε λόγο το πρωί της Τρίτης μια πολύ σημαντική πλανητική αλλαγή, η οποία θα επηρεάσει όλα τα ζώδια. Σύμφωνα με την Αση Μπήλιου σήμερα οι δεσμοί της Σελήνης αλλάζουν θέση και πηγαίνουν στον άξονα Διδύμων – Τοξότη. Σε αυτό τον άξονα ξεκινούν οι εκλείψεις από τον Ιούνιο και μέχρι τον Ιανουάριο του 2022. Τελευταία φορά που είχε συμβεί αυτό ήταν το 2001, όταν έγινε το τρομοκρατικό χτύπημα στη Νέα Υόρκη που άλλαξε για πάντα τον τρόπο με τον οποίο ταξιδεύουμε.\n«Την τελευταία φορά που οι δεσμοί της Σελήνης ήταν στην ίδια θέση ήταν το φθινόπωρο του 2001 μέχρι και το 2003. Θυμηθείτε τι συνέβη το φθινόπωρο του 2001. Τότε άλλαξαν όλα στην αεροπλοϊα και ακόμα υπάρχουν απαγορεύσεις που ξεκίνησαν εκείνη την εποχή. Τότε ήταν τρομοκρατικό χτύπημα, τώρα είναι ένα άλλο χτύπημα το οποίο καθηλώνει το κομμάτι της αεροπλοΐας και μας βάζει σε άλλες διαδικασίες. είπε χαρακτηριστικά η Αση Μπίλιου\nΚαι συνέχισε «Το ζώδιο των Διδύμων αφορά στο κοντά ενώ του Τοξότη το μακριά. Το κοντά φαίνεται να είναι καλύτερη ιδέα σε σχέση με το μακριά. Ίσως το 2022 η ιδέα των μακρινών ταξιδιών να μην είναι πολύ καλή. Ο άξονας αυτών των ζωδίων κυβερνά τα ΜΜΕ, τις εκδόσεις τις μετακινήσεις και θα έχει ενδιαφέρον να δούμε πώς θα διαμορφωθεί η κατάσταση, τι περιορισμούς και τι κανονισμούς θα έχουμε», κατέληξε η Αση Μπίλιου.


Ο Κυβερνήτης | Macedonian Ancestry\nHome > Uncategorized\t> Ο Κυβερνήτης\nΆλλη μια θλιβερή επέτειος αυτές τις ημέρες από εκείνες που θα ευχόταν ο γνώστης της σύγχρονης ελληνικής ιστορίας, να μην υπήρχε ποτέ. Η δολοφονία του Ιωάννη Καποδίστρια (9 Οκτωβρίου/27 Σεπτεμβρίου 1831). Του μεγαλύτερου, μοναδικού, πρώτου και τελευταίου ορθόδοξου πολιτικού της σύγχρονης Ελλάδας. Η πολιτική δολοφονία και μάλιστα τη στιγμή της κυριακάτικης εισόδου του στον ναό, από τις χειρότερες στιγμές στη σύγχρονη ελληνική ιστορία και που αν δεν συνέβαινε, όλη η μετέπειτα ιστορική πορεία του ελληνικού κράτους θα ήταν απαλλαγμένη από πολλά δεινά.\nΟ κυβερνήτης που δεν πήρε ακόμη τη θέση που δικαιωματικά του ανήκει και που πολλά θα είχαμε να διδαχθούμε αν στρέφαμε σε…\nΠεριχαρής στην αγκαλιά των Σιωνιστών ο Άδωνις: Η φιλία σας είναι εθνικός στόχος! Η ΣΥΝΕΡΓΑΣΙΑ ΛΙΜΕΝΙΚΟΥ ΚΑΙ Μ.Κ.Ο. ΓΙΑ ΝΑ ΜΠΑΣΟΥΝ ΕΙΣΟΔΙΣΤΕΣ ΣΤΗ ΧΩΡΑ


Βρούτσης στο MEGA: Αύριο υπογράφεται η απόφαση για 160.000 δικαιούχους των 800€ | MEGA TV\nΒρούτσης στο MEGA: Αύριο υπογράφεται η απόφαση για 160.000 δικαιούχους των 800€\n20.04.2020 | 08:37\nΣτην εκπομπή «Κοινωνία Ώρα MEGA» μίλησε ο υπουργός Εργασίας, Γιάννης Βρούτσης.\nΑναφερόμενος στην υπόθεση με τα αναδρομικά των συνταξιούχων, στο πλαίσιο της πιλοτικής δίκης, και σύμφωνα με τις πληροφορίες για θετική εισήγηση για τα αναδρομικά 11 μηνών για τους συνταξιούχος πριν από το νόμο Κατρούγκαλου, ο κ. Βρούτσης σημείωσε ότι «ενημερώθηκα για αυτές τις πληροφορίες και θέλω να πω ότι η κυβέρνηση μας έχει αποδείξει ότι σέβεται τις δικαστικές αποφάσεις. Αν και εφόσον υπάρξει απόφαση της πιλοτικής δίκης στην οποιαδήποτε κατεύθυνση, θα την εφαρμόσουμε κατά γράμμα. Δεν μπορώ όμως να τοποθετηθώ σε δημοσιογραφικές πληροφορίες για να σχολιάσω δικαστικές αποφάσεις. Όσο επώδυνη και να είναι η δικαστική απόφαση, γιατί σήμερα δεν υπάρχουν λεφτά, εμείς θα το σεβαστούμε».\nΑναφορικά με την επέκταση των δικαιούχων των 800 ευρώ η οποία ανακοινώνεται αύριο, ο κ. Βρούτσης τόνισε ότι «πληρώθηκαν 686 χιλιάδες 800άρια χωρίς το σύστημα να πέσει, και τώρα είμαστε έτοιμοι να υπογράψω αύριο την υπουργική απόφαση, επεκτείνοντας το μέτρο για ακόμη 160 χιλιάδες εργαζόμενους. Θα πάρουν 800 ευρώ μέχρι τέλος του μήνα».\nΜέχρι 5 Μαΐου η καταβολή του επιδόματος για τους μακροχρόνια άνεργους\n«Μαζί με τους 160 χιλιάδες εργαζόμενους θα πάρουν και 155 χιλιάδες μακροχρόνια άνεργοι το επίδομα των 800 ευρώ. Υπάρχει πλατφόρμα που θα ολοκληρώσει τη διαδικασία για τους ελεύθερους επαγγελματίες και τις επιχειρήσεις, η οποία θα διευρύνει την περίμετρο καθώς θα πάει σε επιχειρήσεις μέχρι 20 εργαζομένων. Οποιαδήποτε παθογένεια αντιμετωπίζεται αμέσως», πρόσθεσε.\n«Η καταβολή των 400 ευρώ στους 155 χιλιάδες μακροχρόνια ανέργους, θα γίνει μέχρι 5 Μαΐου», τόνισε ακόμη ο υπουργός Εργασίας.\n«Ήταν πέρα από κάθε πρόβλεψη η συμμετοχή των επιστημόνων, ξεπερνώντας τους 160 χιλιάδες. Μέσα στην Μεγάλη Εβδομάδα πληρώθηκαν 17-18 χιλιάδες voucher. Η εκτίμηση είναι ότι θα πληρωθούν όλοι στις προθεσμίες που έχουμε πει τα 400 ευρώ, μέχρι το τέλος του μήνα. Τα 200 ευρώ επίσης μέσα στον Απρίλιο», κατέληξε ο κ. Βρούτσης.\nΧόρευαν στο Μον Ρεπό για ταινία του Δήμου χωρίς άδεια και μάσκες\nΠροβληματισμός για την άρση του lockdown και το εμβόλιο του κορωνοϊού – Α. Λινού στο MEGA\nΣε πολεμικό συναγερμό τα νοσοκομεία της χώρας\nΓόρδιος δεσμός η έξοδος από το lockdown - Ποια δεδομένα θα καθορίσουν τις τελικές αποφάσεις\nΣτη Μονάδα Εντατικής Θεραπείας του νοσοκομείου Ευαγγελισμού μεταφέρθηκε ο υπουργός Ναυτιλίας Γιάννης Πλακιωτάκης.\nΤην Παρασκευή οι ανακοινώσεις Μητσοτάκη για το lockdown\nΌλα τα ενδεχόμενα σχετικά με το πότε θα γίνει η σταδιακή άρση του lockdown είναι στο τραπέζι, με την κυβέρνηση να αξιολογεί μέρα με τη μέρα τα δεδομένα και αναλόγως θα αποφασίσει για την άρση των περιοριστικών μέτρων.\n01.12.2020 | 13:14\n«Οικειοθελής ο εμβολιασμός για τον κορωνοϊό» λέει στο MEGA o Γεραπετρίτης\nΕντός του Δεκεμβρίου αναμένεται η πρώτη παρτίδα των εμβολίων έναντι του κορωνοϊού στην Ελλάδα, όπως εξήγησε ο υπουργός Επικρατείας, Γιώργος Γεραπετρίτης, μιλώντας στην «Κοινωνία Ώρα MEGA».


Τι είναι το SQL Helper;\nΕίμαι μοιράζονται αυτό με τον κόσμο, γιατί χρειαζόμαστε έναν άλλο τρόπο να έχουν πρόσβαση στα δεδομένα - δεν νομίζετε; Ειλικρινά - Ήθελα να δω αν θα μπορούσα να καμφθεί το C # πράγματα και να τρέξει μέχρι την πρόσβαση σε δεδομένα με ένα ενιαίο DLL και signle γραμμή των λειτουργιών.\nΛήψη δεδομένων με signle γραμμή των λειτουργιών\nΛήψη δεδομένων με όνομα μεταμφιεσμένων στήλης\nΛήψη δεδομένων με διαλογή\nΛήψη δεδομένων με diffrent τύπο του ενώνει\nΛήψη δεδομένων με σελιδοποίηση\nSQL χειρισμό σφαλμάτων\nΠλήρη πηγαίο κώδικα DLL - (Μπορείτε να προσαρμόσετε το δικό σας τρόπο)\nΑνάπτυξη εξοικονόμηση χρόνου...\nΕπιλέξτε Όλες οι σειρές με όλα να λειτουργούν\nΛήψη δεδομένων με Επιλέξτε λειτουργία\nΕπιλέξτε λειτουργία είναι πολύ χρήσιμη και έχει πέντε μεθόδους υπερφόρτωσης.\nΌλα περιγραφή παραμέτρων είναι πάνω από αυτή τη λειτουργία.\nΛήψη δεδομένων με Όπου λειτουργία\nΛήψη δεδομένων με τη λειτουργία OrderBy\nΛήψη δεδομένων με τη λειτουργία Σελιδοποιημένη\nΜπορείτε να φέρω τα δεδομένα με τηλεειδοποίηση και σελιδοποίησης αποτέλεσμα θα επιστρέψει με την κατηγορία MyResult.\nPageIndex χρειάζεστε για να περάσει το σημερινό δείκτη σελίδα σας. που απαιτούν από εσάς να εμφανίζονται στη λίστα.\nPageSize περάσει το σημερινό μέγεθος της σελίδας σας.\nΓια άλλη μια φορά, όπως είπα και στην αρχή, θα ήθελα να είναι στην ευχάριστη θέση να σας βοηθήσει αν έχετε οποιεσδήποτε απορίες σχετικά με αυτόν τον κώδικα. Θα κάνω το καλύτερό μου για να βοηθήσει. Εάν έχετε μια πιο γενική ερώτηση σχετικά με τον κώδικα για CodeCanyon, μπορείτε να επικοινωνήσετε μαζί μου στο εδώ. Ευχαριστώ πολύ!.\nΓια τα νέα χαρακτηριστικά:\nΑν και ποτέ δεν θα αποτρέπει τους χρήστες από την ανάπτυξη λύσεων που επιλύουν τις ανάγκες τους, οι στόχοι του SQL Helper είναι πολύ συγκεντρωμένοι. Αν ψάχνετε για να πάρετε νέα χαρακτηριστικά συγχωνεύονται πίσω στο SQL Helper DLL, είμαστε ιδιαίτερα σας ενθαρρύνουμε να επικοινωνήσετε μαζί μου στο [email protected] ή γράψτε σχολιάσει CodeCanyon μου αυτή τη σελίδα του προϊόντος.\n10 Απρίλη 12? Τελευταία Ενημέρωση\nτο ηλεκτρονικό εμπόριο, όλα τα στοιχεία, .net, τάξη, βιβλιοθήκη κατηγορίας, βάση δεδομένων, DLL, η λειτουργία βοηθού, βιβλιοθήκη, Microsoft SQL, MSSQL, SQL, SQL βοηθός


Εσείς γνωρίζετε πότε μπορεί το παιδί να κρατήσει "σωστά" το μολύβι και πώς να το βοηθήσετε; - Παιδοψυχίατρος - Εργοθεραπεία- Λογοθεραπεία- Ψυχοθεραπεία στην Λαμία, Σπερχειάδα και Αταλάντη\nΠολύ συχνά γίνεται λόγος για την «τριποδική λαβή» ειδικά όταν ξεκινάει ένα παιδί να γράφει ή να ζωγραφίζει. Θεωρείται από πολλούς ως η ιδανικότερη λαβή για τη σωστή εκτέλεση των γραπτών εργασιών, τόσο όσον αφορά την ταχύτητα γραφής, τον σχηματισμό των γραμμάτων για ένα ευανάγνωστο αποτέλεσμα αλλά και τη μεγαλύτερη αντοχή.\nΠολλοί γονείς επισκέπτονται κάποιον Εργοθεραπευτή με αίτημα τη διόρθωση της λαβής σύλληψης του μολυβιού, τις πιο πολλές φορές παρακινημένοι από το σχολικό περιβάλλον του παιδιού ανεξάρτητα σε τί ηλικία είναι το παιδί.\nΣτην προσπάθεια να βοηθήσουμε το παιδί να ανταποκριθεί στις αυξημένες απαιτήσεις από το περιβάλλον και τους γρήγορους ρυθμούς, ξεχνάμε να συνυπολογίσουμε βασικούς παράγοντες – προϋποθέσεις:\nτο αν είναι η τριποδική σύλληψη η κατάλληλη για την ηλικία του παιδιού\nαν έχει εμπλακεί το παιδί επαρκώς σε δραστηριότητες λεπτής κίνησης και προγραφής\nαν έχει ένα δυναμικό αδρό σύστημα που θα του παρέχει τη σταθερότητα που χρειάζεται για να αναπτύξει τις πιο λεπτές του δεξιότητες.\nΠάμε όμως να δούμε τι ορίζεται ως τριποδική σύλληψη, ποια είναι τα στάδια εξέλιξης μιας λειτουργικής λαβής, αλλά και ποιες οι προϋποθέσεις για την κατάκτησή της.\nΟρισμός τριποδικής σύλληψης\nΩς ιδανική τριποδική λαβή ορίζεται: «η σύλληψη του γραφικού εργαλείου με τρία δάχτυλα, όπου ο αντίχειρας και ο δείκτης με αντίθεση συγκρατούν το γραφικό εργαλείο ενώ ο μέσος δάχτυλος το σταθεροποιεί. Ο καρπός βρίσκεται ελαφρώς σε θέση έκτασης, το αντιβράχιο ακουμπά στην επιφάνεια γραφής σε μέση θέση και οι ώμοι παραμένουν χαλαροί. Δημιουργείται ένα μικρό τόξο μεταξύ αντίχειρα και δείκτη, το οποίο επιτρέπει κάμψεις, εκτάσεις και κυκλικές κινήσεις των δαχτύλων κατά τη διάρκεια της γραφής».\nΣτάδια εξέλιξης λαβής\n1-2 ετών: παλαμιαία σύλληψη\nΣε αυτό το στάδιο το παιδί πιάνει το μαρκαδόρο με την παλάμη. Χρησιμοποιεί ολόκληρο το χέρι, με κίνηση που ξεκινά από τον ώμο για να μετακινήσει τη μύτη του μαρκαδόρου προς όποια κατεύθυνση θέλει πάνω στο χαρτί. Σχηματίζει ακανόνιστες γραμμές (μουντζούρες).\n2-3 ετών: ψηφιακή λαβή\nΣε αυτό το στάδιο το παιδί συγκρατεί το εργαλείο γραφής με όλα τα δάχτυλα αλλά ο καρπός είναι σε πρηνή θέση ώστε η παλάμη και τα δάχτυλα να κοιτούν προς την επιφάνεια γραφής. Το παιδί αρχίζει να σταθεροποιεί τους ώμους και έτσι η μετακίνηση του μαρκαδόρου ξεκινά περισσότερο από τον αγκώνα. Σε αυτή την ηλικία θα πρέπει να αρχίσει να σχηματίζει κάθετες, οριζόντιες και κυκλικές γραμμές.\n3- 4 ετών: τετραποδική σύλληψη\nΣε αυτό το στάδιο το παιδί συγκρατεί το εργαλείο γραφής με 4 δάχτυλα, ενώ αρχίζει να σχηματίζεται το τόξο μεταξύ αντίχειρα και δείκτη. Η μετακίνηση του γραφικού εργαλείου αρχίζει να γίνεται περισσότερο από τον καρπό ενώ τα δάχτυλα κινούνται ενιαία, ως μια μονάδα. Σε αυτή την ηλικία θα πρέπει να συμπληρώνει απλές ασκήσεις, από τελεία σε τελεία και ιχνηλασίας, να μιμείται γραμμές ζιγκ-ζαγκ και σταυρό και να φτιάχνει απλό ανθρωπάκι.\n4-6 ετών: στατική τριποδική σύλληψη\nΣε αυτό το στάδιο το παιδί συγκρατεί το εργαλείο γραφής με 3 δάχτυλα, τον αντίχειρα, το δείκτη και το μέσο δάχτυλο, σαν μια μονάδα. Σε αυτή την ηλικία θα πρέπει να μπορεί να σχηματίζει διαγώνιες γραμμές, διαγώνιο σταυρό, τετράγωνο, κύκλο και τρίγωνο, ενώ στο ανθρωπάκι προσθέτει περισσότερες λεπτομέρειες.\nΚαθώς οι αρθρώσεις του ώμου, του αγκώνα και του καρπού σταθεροποιούνται και τα δάχτυλα αρχίζουν να κινούνται πιο ανεξάρτητα, το παιδί αρχίζει να συγκρατεί το γραφικό εργαλείο πιο χαμηλά και η μετακίνηση του γίνεται από τις άκρες των δαχτύλων. Έτσι η στατική τριποδική σύλληψη σιγά- σιγά μετατρέπεται σε δυναμική τριποδική σύλληψη και μπορεί πλέον να αρχίσει να εμπλέκεται στη γραφή.\nΠροϋποθέσεις ανάπτυξης σωστής λαβής\nΠοιες είναι όμως οι προϋποθέσεις για την ανάπτυξη μια λειτουργικής λαβής και κατ’ επέκταση για την αποτελεσματική εμπλοκή στις δραστηριότητες γραφής;\nΤο να αναπτύξει ένα παιδί μια δυναμική τριποδική λαβή δεν θα το βοηθήσει μόνο να μάθει να γράφει, αλλά και να γράφει πιο αποτελεσματικά, χωρίς κόπο και για μεγαλύτερη διάρκεια. Η διαδικασία της γραφής θα γίνεται αυτόματα και έτσι το παιδί θα συγκεντρώνεται περισσότερο στο τι θέλει να γράψει και όχι στο πως θα το γράψει.\nΣύμφωνα με τις αρχές ωρίμανσης, η διαδικασία της ανάπτυξης ακολουθεί:\n¨πορεία από αδρά-ολικά πρότυπα προς πιο λεπτά-εξειδικευμένα¨, δηλαδή πρώτα αναπτύσσονται οι μεγάλες μυϊκές ομάδες που είναι υπεύθυνες για την αδρή κινητική ανάπτυξη και στη συνέχεια οι μικρότερες που είναι υπεύθυνες για την λεπτή κινητική ανάπτυξη.\n¨φυγόκεντρο πορεία ¨, δηλαδή ο κινητικός έλεγχος ξεκινά από τις κεντρικές αρθρώσεις, που είναι πιο κοντά στη μέση γραμμή του σώματος (αυχένας, ώμοι, ισχία) προς τις περιφερικές αρθρώσεις (καρπός, ποδοκνημικές, δάχτυλα). Αυτό σημαίνει ότι στα χέρια πρώτα θα αναπτυχθεί ο έλεγχος στους ώμους, στη συνέχεια στους αγκώνες, μετά στους καρπούς και τέλος στα δάχτυλα.\nΈτσι, γίνεται εύκολα κατανοητό ότι πρέπει πρώτα το παιδί να έχει εμπλακεί συστηματικά και επαρκώς σε δραστηριότητες που θα ενισχύσουν την αδρή κινητικότητα, για να μπορέσει να χτίσει ένα δυνατό μυϊκό σύστημα, ένα σταθερό σώμα (κορμό, ώμους, ισχία), το οποίο θα αποτελεί τη βάση για την οργάνωση και εκτέλεση των πιο εκλεπτυσμένων λεπτών κινήσεων.\nΑν το παιδί, δεν μπορεί να διατηρήσει την καθιστή θέση, ή έχει αδύναμο κορμό ή ασταθή ωμική ζώνη, πως θα μπορέσει να ελέγξει και να σταθεροποιήσει τον αγκώνα, τον καρπό και τα δάχτυλα και κατ’ επέκταση να υιοθετήσει μια λειτουργική λαβή;\nΤο αποτέλεσμα είναι να βλέπουμε παιδιά που ξαπλώνουν πάνω στο γραφείο για να στηριχθούν ή τυλίγουν τα πόδια τους γύρω από την καρέκλα, κρατούν πολύ σφιχτά το εργαλείο γραφής ή το πιέζουν πολύ δυνατά πάνω στην επιφάνεια γραφής και να σκίζεται, αλλά και να κουράζονται πολύ γρήγορα.\nΕπομένως, καλό θα είναι πριν διδάξουμε σε ένα παιδί πώς να κρατάει «σωστά» ένα μολύβι, να του δώσουμε ευκαιρίες για παιχνίδια αδρής κίνησης, παιχνίδια ώθησης και έλξης που θα σταθεροποιήσουν τους ώμους και τους βραχίονες για να μπορεί να διατηρεί σταθερό το χέρι όταν γράφει, παιχνίδια που θα σταθεροποιήσουν τους καρπούς, όπως ζωγραφική σε καβαλέτο ή παιχνίδι με πλάστη, παιχνίδια με δαχτυλόκουκλες για να ενισχυθεί η ανεξάρτητη κίνηση των δαχτύλων.\nΜην πιέζετε το παιδί για μια λαβή που δεν είναι έτοιμο να υιοθετήσει\nΔώστε του δραστηριότητες που θα του επιτρέψουν να περάσει ομαλά από το ένα στάδιο στο άλλο\nκαι μην ξεχνάτε ότι το πιο σημαντικό είναι να ακολουθούμε το ρυθμό του παιδιού.


edu4u - Οικονομικο ΑΠΘ\nΟμαδα μεγαλης αντιστοιχιας για τις δυο οικονομικες της θεσσαλονικης ΑΠΘ.ΠΑΜΑΚ.\nΠερυσι η ομαδα ηταν 12 σχολες , φετος15 σχολες με τρεις νεες.\nπαμακ με 39 θεσεις στα 6 μορια\nαπθ με 51 θεσεις στα 3 μορια.\nΑπο αυτα τα νουμερα φαινεται η υπεροχη στην δημοφιλια του παμακ η οποια επιβεβαιωνεται και απο τις φετεινες βασεις.\nΔεν ξερω τον λογο, δεν ξερω απο οικονομικες σχολες αν καποιος ξερει ας μου πει και εμενα γιατι το παμακ ειναι δημοφιλεστερο.\nΤο θετικο του θεματος για φετος ειναι οτι αυξηθηκαν οι εισαγομενοι στις σχολες αυτες και κατα συνεπεια και οι μεταγραφομενοι.\nπαμακ 45 , απθ 60.\nΤο αρνητικο του θεματος ειναι ο επιπλεον φορτος απο 3 νεες σχολες\nοικονομικο σερρων 260 παιδια βαση 8010 , τα παιδια αυτα αρεσκονται για θεσσαλονικη. Οι σερρες δεν εχουν εστιες και ειναι εφαμιλα ακριβη πολη με την θεσσαλονικη.\nοικονομικο καστοριας 115 παιδια βαση 7870 σχολη αναγκαστικης εισαγωγης .Το θετικο στην υποθεση ειναι οτι η καστορια κανει προσπαθεια να κρατησει τους φοιτητες της . Ειδα μια ανακοινωση οτι κρατησε 75/100 στο νεο μαθηματικο. και αυτοι που θα φυγουν δεν πανε αναγκαστικα θεσσαλονικη\nΔεος κοζανης , μεγαλη σχολη 320 παιδια βαση 5895 σχολη αναγκαστικης προσβασης. Η κοζανη δεν μπορει να συγκρατησει τους φοιτητες, Το πανεπιστημιο δεν εχει εστιες το ΤΕΙ ειχε , ενωθηκαν μοιραστηκαν δεν φτανουν και ολοι ειναι δυσαρεστημενοι.\nΤο καλο ειναι οτι οι φοιτητες που θα φυγουν αφορουν ολοι την ελλαδα και οχι μονο θεσσαλονικη λογω γειτονιας.\nΕκτιμω οτι το παμακ θα λαβει το φορτιο των βαριων μοριων θα καλυψει τα παραπανω ατομα που παιρνει και θα κλεισει παλι εκει στα 6 μορια , η δε υπερχειλιση υψηλων μοριων του ,θα μεταφερθει στο απθ , θα εκδιωξει μαλλον τα 4 μορια κλεινοντας το στα 5.\nδιορθωση, το απθ περυσι εκλεισε στα 4\nΓ Κυριακή, 10 Νοεμβρίου 2019\nΈνα 30% θα έδινες;\nΝαι υπαρχει και το 4 αν οι τριτεκνοι πολυτεκνοι τους εξυπηρετει η κατηγορια αδελφια και την επιλεξουν.


ΗΜΕΡΟΛΟΓΙΟ ΚΑTΑΣTΡΩΜΑTΟΣ: ΤΗΝ ΩΡΑΙΟΤΕΡΗ ΣΚΑΚΙΣΤΙΚΗ ΜΑΣ ΠΑΡΤΙΔΑ ΔΕΝ ΤΗΝ ΠΑΙΞΑΜΕ ΑΚΟΜΗ\nΤΗΝ ΩΡΑΙΟΤΕΡΗ ΣΚΑΚΙΣΤΙΚΗ ΜΑΣ ΠΑΡΤΙΔΑ ΔΕΝ ΤΗΝ ΠΑΙΞΑΜΕ ΑΚΟΜΗ\n“Μιλούσε περήφανα, ωστόσο\nΤον Πύργο, τ’ Άλογα του, τη Βασίλισσα. Κι αυτός\nΈμεινε μόνος να χαμογελάει ακόμη\nΠάνω απ’ τ’ άσπρα και μαύρα τετράγωνα. ‘Εξω\nΣτο γήπεδο του ποδοσφαίρου, οι φίλαθλοι\nΚαι των δύο παρατάξεων, κραυγάζοντας,\nγρονθοκοπούσαν τον Διαιτητή. Διαιτητής\nΜε ματωμένο στόμα, γνώρισα (και το ‘πα)\nΠως είχα απόλυτα δίκιο.”\nΕτικέτες ΠΟΙΗΣΗ, ΡΙΤΣΟΣ(ΓΙΑΝΝΗΣ), ΣΚΑΚΙ\nΤΗΝ ΩΡΑΙΟΤΕΡΗ ΣΚΑΚΙΣΤΙΚΗ ΜΑΣ ΠΑΡΤΙΔΑ ΔΕΝ ΤΗΝ ΠΑΙΞΑ...\nΠ.Ε.Ε.Α - ΠΡΙΝ ΑΠΟ 70 ΧΡΟΝΙΑ- ΒΙΝΙΑΝΗ ΕΥΡΥΤΑΝΙΑΣ\nΚΑΡΟΛΟΣ ΚΟΥΝ - ΟΙ ΕΚΠΟΜΠΕΣ ΠΟΥ ΑΓΑΠΗΣΑ


Φθηνότερο φέτος το εορταστικό τραπέζι\nΔευτέρα 18 Δεκεμβρίου 2017 10:45\n«Από τις εκτιμήσεις που προέβη το ΙΝΕΜΥ της ΕΣΕΕ για το κόστος του φετινού χριστουγεννιάτικου τραπεζιού προκύπτει μία ελάφρυνση σε σχέση με τα περυσινά Χριστούγεννα, της τάξεως περίπου του 1,3%. Η συγκεκριμένη εξέλιξη σε συνδυασμό με τη διαφαινόμενη τόνωση του τζίρου των καταστημάτων λιανικής μεταξύ των μηνών Δεκεμβρίου 2017/2016, αποτελούν αναμφίβολα θετικό γεγονός, που όμως δεν οφείλεται στην ελάφρυνση της πληθώρας των φορολογικών και ασφαλιστικών υποχρεώσεων.\nΗ προσαρμοστικότητα και η συμπίεση των περιθωρίων κέρδους των επιχειρήσεων φαίνεται να αποδίδει καρπούς, με συνέπεια την αύξηση των πωλήσεων στη διάρκεια του τρέχοντος έτους και την ταυτόχρονη μείωση των επιβαρύνσεων του καταναλωτικού κοινού, τουλάχιστον όσον αφορά στο κόστος του χριστουγεννιάτικου τραπεζιού. Από εδώ και πέρα και με βάση τη βελτίωση που σημειώνουν βασικά μακροοικονομικά μεγέθη, κρίνεται απαραίτητη η θέσπιση μέτρων που θα βάλουν σε πρώτο πλάνο το εγχώριο επιχειρείν, καθιστώντας το βασικό μοχλό ανάπτυξης της ελληνικής οικονομίας.\nΣε αυτό το πλαίσιο, η μείωση των φορολογικών συντελεστών των επιχειρήσεων όπως επίσης και η εφαρμογή μέτρων που θα ικανοποιούν βασικές ανάγκες της αγοράς, πρέπει να αποτελέσουν βασική επιδίωξη των ιθυνόντων στη διάρκεια της επόμενης, ιδιαίτερα κρίσιμης, χρονιάς. Καλά Χριστούγεννα!»


«Τεσσάρα» για τους Αθλέτικς - Onsports.gr\nΓιάννης Ασκούνης\t14 Απριλίου 2012, 08:45\n«Τεσσάρα» για τους Αθλέτικς\nΟι Όκλαντ Αθλέτικς «χάλασαν» τη γιορτή των Σιάτλ Μάρινερς κερδίζοντας τους με 4-0 σε ένα από τρία τελευταία παιχνίδια της ημέρας στο MLB.\nΜόλις τρία hits παραχώρησε ο Bartolo Colon (2-1) σε επτά innings. Έτσι πήρε τη 16η νίκη της καριέρας του σε βάρος των Μάρινερς, τους οποίους υποχρέωσε σε ήττα στο πρώτο τους φετινό εντός έδρας παιχνίδι. Από την πλευρά του, ο Felix Hernandez παραχώρησε μόλις δύο runs, αλλά δεν βοηθήθηκε από την επίθεση της ομάδας του.\nΟι Σαν Ντιέγκο Πάντρες ισοφάρισαν σε 8-8 στο ένατο inning με home run του Chase Headley, αλλά δεν απέφυγαν την ήττα με 9-8 από τους Λος Άντζελες Ντότζερς, οι οποίοι έχουν πλέον ρεκόρ νικών-ηττών, 7-1! Ο Andrew Caschner πήρε δύο outs, αλλά γέμισε τις βάσεις του. Ακολούθησε walk του Joe Thatcher στον Andre Ethier, το οποίο έληξε το παιχνίδι. Ο Aaron Harang (0-1) σημείωσε 13 strikeouts σε έξι και 2/3 innings, αλλά τη νίκη χρεώθηκε ο Kenley Jansen (2-0). Ακόμα, ο Matt Kemp πέτυχε το τρίτο του φετινό home run, ενώ ο Will Venable των Πάντρες το πρώτο του.\nΣέιντ Λούις Κάρντιναλς-Σικάγο Καμπς 5-9\nΣαν Φραντσίσκο Τζάιαντς-Πίτσμπουργκ Πάιρετς 5-0\nΦιλαδέλφεια Φίλις-Νιου Γιορκ Μετς 2-5\nΟυάσινκγτον Νάσιοναλς-Σινσινάτι Ρεντς 2-1 στο 13ο inning (1-1 κ.α.)\nΜαϊάμι Μάρλινς-Χιούστον Άστρος 5-4 στο 11ο inning (4-4 κ.α.)\nΑτλάντα Μπρέιβς-Μιλγουόκι Μπρούερς 10-8\nΚολοράντο Ρόκις-Αριζόνα Ντάιμοντμπακς 7-6\nΛος Άντζελες Ντότζερς-Σαν Ντιέγκο Πάντρες 9-8\nΝιου Γιορκ Γιάνκις-Λος Άντζελες Έιντζελς 5-0\nΜπόστον Ρεντ Σοξ-Τάμπα Μπέι Ρέις 12-2\nΣικάγο Ουάιτ Σοξ-Ντιτρόιτ Τάιγκερς 5-2\nΚάνσας Σίτι Ρόγιαλς-Κλίβελαντ Ίντιανς 3-8\nΤορόντο Μπλου Τζέις-Μπάλτιμορ Όριολς 5-7\nΜινεσότα Τουίνς-Τέξας Ρέιντζερς 1-4\nΣιάτλ Μάρινερς-Όκλαντ Αθλέτικς 0-4


Ο υπαρκτός σουρεαλισμός συνεχίζεται και με τους άριστους! - Δυνατή Ελλάδα\ngeoathanasΔημοσιεύτηκε: 09-05-2021 08:05:15Δημοσιεύτηκε: 17 Απριλίου 2021 16:000\nΟ Γιωργάκης ήθελε να μας κάνει Δανία (ή Σουηδία, δεν θυμάμαι καλά) του Νότου.\nΟ Αλέξης, ως πιο αριστερός, που μάλιστα είχε εντρυφήσει στον Αλτουσέρ (χα χα χα) ήθελε να μας κάνει Βενεζουέλα!\nΚάτι είναι κι αυτό, διότι αν τυχόν κυβερνούσε ο Κουτσούμπας, πιο πολύ για Αλβανία, ή έστω Βουλγαρία (των ‘70ς) μας έκοβα…\nΤελικά, ήρθε ο Κυριάκος και γίναμε … Κολομβία.\nΆγιο είχαμε, που λέει κι ο φίλος μου ο Μήτσος (πρώην πασόκος σημιτικός, και ένα φεγγάρι συριζαίος).\nΒέβαια δεν παράγουμε καφέ, ούτε έχουμε (μαύρα) έσοδα δισεκατομμυρίων από παραγωγή κάνναβης, κόκας, κλπ. με το χρήμα να κυκλοφορεί και να μοιράζεται διαστρωματικά, αλλά τουλάχιστον έχουμε όλα τα υπόλοιπα συμπαρομαρτούντα.\nΕκτελέσεις, δολοφονίες, διαφθορά, συμβόλαια θανάτου, «ενοικιαζόμενους» εκτελεστές, και ένα νέο φρούτο που ακούω αυτές τις μέρες στις ειδήσεις, την Greek Mafia!\nΜε διάφορους pundits να πέφτουν από τα σύννεφα μαθαίνοντας για την εν ψυχρώ δολοφονία, μέρα μεσημέρι, ενός δημοσιογράφου που ασχολιόταν με το (παρα)αστυνομικό ρεπορτάζ, και μάλιστα μπροστά στο σπίτι του.\nΕίναι δυνατόν; Αναρωτιούνται… λες και είναι η πρώτη φορά που συμβαίνει κάτι τέτοιο.\nΚαι με την αστυνομία, μέσω συνδικαλιστών, να δηλώνει πως είναι θέμα τιμής να πιάσει τους δολοφόνους.\nΒέβαια, την τελευταία φορά που το άκουσα αυτό, έπιασαν μάλλον λάθος άνθρωπο. Αναφέρομαι στον περίφημο Ινδιάνο, που τελικά αντί για ρεσάλτο αλά Κομάντσι στη μηχανή της ΔΙΑΣ, έπαιζε μπάσκετ αλά Φασούλα σε άλλη μακρινή γειτονιά.\nΚαι με τον πρωθυπουργό να δίνει σαφείς εντολές στον αρμόδιο υπουργό για να πράξει τα δέοντα.\nΛες και χρειάζεται πρωθυπουργική παρέμβαση, ή ακόμη και υπουργική, για να κάνει η αστυνομία τη δουλειά της.\nΑυτά μόνο στο Ελάντα συμβαίνουν.\nΜόνο εδώ χρειάζεται η πολιτική βούληση για να γίνουν τα αυτονόητα.\nΓι’ αυτό και είναι τόσο «πολιτικοποιημένη» η κοινωνία μας.\nΔιότι ακόμη και απλά ζητήματα της καθημερινότητάς μας, εξαρτώνται από το ποιος είναι Γενικός Γραμματέας ή υφυπουργός.\nΓι’ αυτό και στις πιο προχωρημένες και αναπτυγμένες χώρες ο περισσότερος κόσμος είναι απολιτίκ.\nΔιότι εκεί το σύστημα λειτουργεί από μόνο του, και δεν χρειάζεται εκλεγμένους μαθητευόμενους μάγους για να του αλλάξουν τα φώτα, πειραματιζόμενοι στου κασίδη το κεφάλι.\nΚαι βέβαια, άντε και τους έπιασε τους δολοφόνους η αστυνομία. Μετά τι;\nΘα οδηγηθούν στον εισαγγελέα προκειμένου να αφεθούν ελεύθεροι; Ως είθισται;\nΉ θα καταδικαστούν σε ισόβια (ακόμη και σε δεύτερο βαθμό), αλλά θα είναι έξω σε 7-8 χρονάκια το πολύ, με μπόλικες ενδιάμεσες άδειες;\nΗ θεσμοθετημένη ατιμωρησία γεννά ανομία, και αυτό είναι κάτι που γνωρίζουν όλοι οι παραβατικοί που θεωρούν τη χώρα μας Ντίσνεϊλαντ των κακοποιών.\nΤι να φοβηθεί ένας σκληροπυρηνικός (ημεδαπός ή αλλοδαπός) κακοποιός;\nΤην αστυνομία; Τη δικαιοσύνη;\nΕξάλλου, είπαμε, και να συλληφθεί κάποιος, και να καταδικαστεί τελεσίδικα, υπάρχει ο νόμος Παρασκευόπουλου (και όχι μόνο) που θα τον επανεντάξει σε λίγα μόνο τέρμινα στη κοινωνία… σωφρονισμένο.\nΈνα άλλο χαρακτηριστικό στοιχείο της μπανανίας μας είναι οι κάμερες.\nΠου απ’ όσο γνωρίζω απαγορεύονται σε δημόσιους χώρους, πλην συγκεκριμένων σκοπών π.χ. τροχαία κίνηση, για λόγους προστασίας των προσωπικών δεδομένων (δείτε παρακάτω Σημείωση).\nΔιότι είμεθα χώρα δημοκρατική, και πάνω απ’ όλα βάζουμε τα δικαιώματα του πολίτη.\nΛες και η Βρετανία φερ’ ειπείν, που έχει πνιγεί στις κάμερες, είναι απολυταρχική.\nΉ λες και η Αμερική, που έχει κανονικές φυλακές, και κανονικές ποινές για τους εγκληματίες, και κάμερες παντού, είναι κι αυτή ελλειμματική σε θέματα δημοκρατίας. Παρεμπιπτόντως, εκεί στην Αμερική, στο προπύργιο του «ολοκληρωτισμού», και οι εισαγγελείς, και οι δικαστές, ακόμη και οι αρμόδιοι της ύδρευσης (μαζί με όλους τους υπόλοιπους αρμόδιους αξιωματούχους) εκλέγονται απ’ ευθείας από τον λαό.\nΑλλά τι ξέρουν αυτοί; Που όταν εμείς γράφαμε Οδύσσειες εκείνοι κυνηγιόντουσαν στα δένδρα…\nΕπανερχόμενος στις κάμερες, που απαγορεύονται, θυμίζω ότι κάθε φορά που γίνεται ένα σοβαρό έγκλημα η αστυνομία τρέχει και παρακαλάει να βρει βίντεο των δραστών από κάμερες ιδιωτών σε καταστήματα και κατοικίες.\nΚαι παρά πολλές φορές αυτό το οπτικό υλικό βοηθάει στην εξιχνίαση κάποιου στυγερού εγκλήματος.\nΝαι, αλλά οι κάμερες απαγορεύονται… εδώ έχουμε δημοκρατία, όχι παίξε γέλασε.\nΠαραλογισμός; Όχι… απλά νεοελληνικός σουρεαλισμός.\nΟ οποίος συνεχίζεται αμείωτος, σε όλες τις εκφάνσεις, σαν να μην πέρασε μια μέρα από τότε που κυβερνούσαν οι πούροι αριστεροί προοδευτικοί του στυλ Μπαλάφα, Κυρίτση, Κουράκη, και λοιπών δημοκρατών που πολιτεύονταν με αριστερό πρόσημο και πάνω απ’ όλα με επίκεντρο τον άνθρωπο.\nΔιότι δεν είναι δυνατόν, λέει η κυρά Σούλα, να παρακολουθεί το κράτος τις μετακινήσεις μου. Δεν είναι δυνατόν να ξέρει σε ποιο κομμωτήριο ή νυχάδικο θα πάω.\nΌπως διαμαρτύρεται και στα σόσιαλ μύδια, που ο Ζούκενμπεργκ παρακολουθεί αν ανεβάζει Κιάμο ή Τσαλίκη… κι αυτό είναι απαράδεκτο σε μια δημοκρατική κοινωνία, ωρύεται.\nΣε λίγο θα μας αναγκάσουν και να κάνουμε σελφ τεστ για τον κορονοϊό, λέει, χώρια τα υποχρεωτικά εμβόλια για να μας ελέγχει ο … Γκέιτς.\nΜε αυτά και με αυτά η χώρα συνεχίζει την αέναη πορεία της προς τη κατρακύλα, ασχέτως αν οι πολίτες ψήφισαν του άριστους νοικοκυραίους για να μπει μια τάξη στο μπάχαλο.\nΚαι οι οποίοι άριστοι μοιάζουν να τα έχουν χαμένα, με την ανεπάρκειά τους να ξεχειλίζει σε όλα τα μέτωπα.\nΧώρια που τώρα εκτός από τους συριζαίους, που μιλάνε για σκοτεινές κολεγιές με επιχειρηματικά συμφέροντα, έχουν απέναντί τους και τους εσωκομματικούς τους αντιπάλους, που με «πρόσχημα» τον πατριωτισμό, απειλούν την παντοδυναμία τους ακόμη και την επανεκλογή τους, που άμα έρθει θα έρθει μόνο σε συνεργασία με τους συριζαίους που λέγαμε, προκειμένου να ολοκληρωθούν οι περήφανες εθνικές πολιτικές, για τις οποίες όμως υπάρχει πλήρης ταύτιση των δυο «παρατάξεων», όπως ταύτιση υπάρχει και στο μεταναστευτικό (βλ. μπόλιασμα), αλλά και σε άλλα όπως η «φιλεύσπλαχνη» και πάνω απ’ όλα δημοκρατική αντιμετώπιση των κακοποιών.\nΕν κατακλείδι, ο σουρεαλισμός συνεχίζεται.\nΥπομονή λοιπόν, και να φοράτε τη μάσκα σας μη τυχόν και σας πιάσει ο Νικ Χαρντ (που χάθηκε αυτός;), και τρέχετε να πλΕρώνετε κερατιάτικα…\nΣημ-Η εγκατάσταση και λειτουργία συστημάτων επιτήρησης σε δημόσιους χώρους επιτρέπεται μόνο στο μέτρο που είναι απαραίτητο και όταν οι επιδιωκόμενοι κατά το άρθρο 3 του ΠΔ 75/2020 σκοποί, της πρόληψης ή καταστολής της εγκληματικότητας και της διαχείρισης της κυκλοφορίας δεν μπορούν να επιτευχθούν εξίσου αποτελεσματικά με άλλα ηπιότερα μέτρα.\nΜε την απόφαση που εκδίδεται κατά την παρ. 1 του άρθρου 12 του παρόντος για την εγκατάσταση των συστημάτων επιτήρησης αιτιολογείται ειδικώς η συνδρομή των νομίμων προϋποθέσεων που δικαιολογούν την επιτήρηση συγκεκριμένου χώρου. Ειδικώς για την εγκατάσταση και λειτουργία συστημάτων επιτήρησης για την πρόληψη ή καταστολή των εγκλημάτων απαιτείται να συντρέχουν επαρκείς ενδείξεις ότι τελούνται ή πρόκειται να τελεσθούν στον συγκεκριμένο χώρο ποινικά αδικήματα από τα αναφερόμενα στο άρθρο 3 του παρόντος.\nΗ συνδρομή επαρκών ενδείξεων αιτιολογείται με την αναφορά πραγματικών στοιχείων όπως, ιδίως, στατιστικών ή εμπειρικών δεδομένων, μελετών, εκθέσεων, μαρτυριών, πληροφοριών για τη συχνότητα, το είδος και τα ιδιαίτερα χαρακτηριστικά των εγκλημάτων που τελούνται σε συγκεκριμένο χώρο, καθώς και για την, βάσει των ανωτέρω στοιχείων, πιθανολογούμενη εξάπλωση ή μεταφορά της εγκληματικότητας σε άλλο δημόσιο χώρο.\nΗ επιτήρηση κρίνεται απαραίτητη όταν, κατ’ εκτίμηση των ανωτέρω πραγματικών στοιχείων, σχηματίζεται η εύλογη πεποίθηση ότι στους συγκεκριμένους δημόσιους χώρους απειλούνται σοβαροί κίνδυνοι για τη δημόσια ασφάλεια.\nΚοινώς: Πιασ’ το αυγό και κούρευτο…


Η πορνογραφία της βίας | Η ΚΑΘΗΜΕΡΙΝΗ\nΗ πορνογραφία της βίας\n25 Σεπτεμβρίου, 2018 25.09.2018 • 21:15\nΟι εικόνες είναι ειδεχθείς. Ο άνδρας, που με δυσκολία ελέγχει τις κινήσεις του, με έναν πυροσβεστήρα προσπαθεί να σπάσει το τζάμι για να βγει από τον χώρο όπου έχει εγκλωβιστεί. Λίγο αργότερα, τον βλέπουμε να σέρνεται μέσα από τη σπασμένη τζαμαρία για να φθάσει στο πεζοδρόμιο. Εκεί τον περιμένει μια ομάδα ανδρών. Δύο από αυτούς αρχίζουν να τον κλωτσάνε προσπαθώντας να μην τον πλησιάσουν, λες και είναι κόμπρα ή πύθωνας. Θα μπορούσαν να τον ακινητοποιήσουν όλοι μαζί, διότι σαφώς υπερτερούν. Φοβούνται να τον πλησιάσουν ή θέλουν να ξεφορτώσουν πάνω του το απόθεμα της βίας που έχει σωρευτεί μέσα τους; Και το ένα και το άλλο, θα έλεγα. Συνεχίζουν να τον κλωτσάνε, ώσπου να έρθουν οι τραυματιοφορείς, από τους οποίους ξεφεύγει, ώσπου να τον ακινητοποιήσει η αστυνομία. Σήμερα είναι νεκρός και μόλις χθες άκουσα ότι ο νέος άνδρας δεν έφερε κακώσεις που να αιτιολογούν τον θάνατο. Αναμένουμε τις τοξικολογικές εξετάσεις. Η σκηνή εκτυλίχθηκε στο κέντρο της πρωτεύουσας, όπου η κανονικότητα της ζωής μετριέται σε καθημερινή παραβατικότητα, διαρρήξεις, μικρότερες ή μεγαλύτερες ληστείες, γενικευμένη και εν πολλοίς ανέξοδη βία. Οι δε καταστηματάρχες κάθε τόσο κατεβάζουν ρολά για να γλιτώσουν από τους επαγγελματίες της καταστροφής. Στην επίσημη γλώσσα η κατάσταση ονομάζεται ανομία, στην καθημερινή απελπισία.\nΟ άτυχος νέος ήταν τριάντα τριών ετών και ιδιαιτέρως δημοφιλής στο Διαδίκτυο. Ακτιβιστής που υπερασπιζόταν τους οροθετικούς, καθότι οροθετικός ο ίδιος, τους ομοφυλοφίλους, καθότι ομοφυλόφιλος, τοξικομανής. Το όνομά του είναι γνωστό, Ζακ Κωστόπουλος. Σε αντίθεση με το όνομα της άτυχης νέας που χτυπήθηκε στο Αγρίνιο, θύμα των μπαχαλάκηδων, και δεν το γνωρίζουμε. Αναρωτιέμαι επίσης πόσοι θυμούνται τα ονόματα των θυμάτων της Μαρφίν που κάηκαν ζωντανά, επειδή είχαν την απρονοησία να εργάζονται σε ημέρα απεργίας. Οσο για τα ονόματα των νεκρών στο Μάτι, ε, αυτά έμειναν στις στάχτες. Για να μη μιλήσω για τον επαγγελματία καταδότη της ελεύθερης σκέψης που έκρινε ότι η επιστολή της μητέρας του νέου που σκοτώθηκε στου Φιλοπάππου ήταν ρατσιστική. Η διαφορά επίσης του κοσμηματοπώλη από τους κουκουλοφόρους, που καίνε, κακοποιούν και απειλούν τη σωματική ακεραιότητα και τη ζωή των θυμάτων τους, είναι ότι όχι μόνον δεν φορούσε κουκούλα αλλά δεν χρειάστηκε κανένας Πολάκης για να αποκαλύψει τη διεύθυνσή του. Βρίσκω άνανδρη την αντίδρασή του, το επαναλαμβάνω, όμως δεν μπορώ να την απομονώσω από τα συμφραζόμενα. Γιατί, αν την απομονώσεις από τα συμφραζόμενα, αναπαράγεις την πορνογραφία της βίας που κυριαρχεί στον δημόσιο βίο μας.\nΚαι κάτι τελευταίο για όσους, με αφορμή το θλιβερό γεγονός, ανακάλυψαν τους κινδύνους που ενέχει η αυτοδικία. Τους καλωσορίζω στην πραγματικότητα.\nΤο ιδεολόγημα των ανοικτών συνόρων\nΤολμήστε, Κώστα Γαβρόγλου\nΗ βαθιά διαφθορά της πολιτείας\nΜάτι: τραγωδία χωρίς έλεος


Ο ΦΡΟΥΡΟΣ ΤΗΣ ΑΧΑΪΑΣ - Απόρρητα και άλλα.... - Τα πάντα για τον αθλητισμό - MarkaSport\nΟ ΦΡΟΥΡΟΣ ΤΗΣ ΑΧΑΪΑΣ\nΕπιτέλους... μπάλα στην Φούτμπολ Λιγκ με την σέντρα στο φετινό πρωτάθλημα το ερχόμενο Σαββατοκύριακο 27-28 Οκτωβρίου και στην Παναχαϊκή η κινητοποίηση είναι σε ύψιστο βαθμό. Προκειμένου και η δική της «παρέλαση» ανήμερα της εθνικής εορτής να στεφθεί με απόλυτη επιτυχία, που είναι το τρίποντο και μόνο.\n* Η Παναχαϊκή θέλει για μια ακόμη χρονιά να κάνει καλό ποδαρικό και αξιοποιώντας την δυναμική της Αγυιάς να μπει με το δεξί, στοχεύοντας στο να αξιοποιήσει ένα «στρωτό» πρόγραμμα που έχει. Δυο σερί ματς στην Πάτρα με Αιγινιακό και Σπάρτη και αμέσως μετά στην Λάρισα με Απόλλωνα, προσφέρονται για το βαθμολογικό απόλυτο.\n* Όμως πρώτα απ’ όλα υπάρχει ο Αιγινιακός, που πέρυσι θυμίζουμε ότι είχε φύγει νικητής από την Πάτρα κι αυτό είναι ένα... πάθημα που ελπίζεται να έχει γίνει μάθημα σε όλους τους «κοκκινόμαυρους». Η Αγυιά φέτος απαιτείται να γίνει απόρθητο κάστρο ώστε η ομάδα να έχει πορεία ανόδου από την αρχή μέχρι το τέλος.\n* Στην Παναχαϊκή οι τόνοι εντός των τειχών της ομάδας είναι χαμηλοί και εξαιρετικά προσγειωμένοι, όπως χρειάζεται για μια ομάδα που θέλει να διεκδικήσει και να πετύχει την επιστροφή της στα μεγάλα σαλόνια. Υπάρχει και μια μεγάλη «δίψα» από τον κόσμο, ο οποίος παρακολουθεί από κοντά τα πάντα και όχι μόνο τα αγωνιστικά.\n* Γιατί διοικητικά, για μια ακόμη φορά το τοπίο δεν δείχνει να είναι απόλυτα ξεκάθαρο. Το δυνατό και ενωτικό ξεκίνημα πριν από μια τριετία της Παναχαϊκής «Συμμαχίας» δείχνει να έχει πάει... περίπατο! Οι κλυδωνισμοί είναι πολλοί και διάφοροι, που απειλούν να «τινάξουν στον αέρα» την ηρεμία της ομάδας λίγο πριν την σέντρα.\n* Ακόμη και η τελευταία δημόσια παρέμβαση του Αντώνη Κουνάβη είχε την δική της «ερμηνεία» από πολλούς και διάφορους, η οποία όμως επί της ουσίας δεν είχε να προσφέρει και πολλά στο κλίμα... ηρεμίας της ομάδας. Πολλοί λένε ότι ήταν παντελώς άστοχη η δημόσια αναφορά του στο όνομα του Πλάτωνα Μαρλαφέκα.\n* Γιατί κακά τα ψέματα, το αν ο πρόεδρος του επιμελητηρίου Αχαΐας μπορεί να σηκώσει το βάρος ανάληψης από μόνος του της ΠΑΕ Παναχαϊκής (οικονομικά και όχι μόνο), είναι κάτι που το ξέρει πολύ καλά ο ίδιος και δεν χρειάζεται η οποιαδήποτε... δημόσια προτροπή για να το υλοποιήσει. Άλλωστε ήδη έχει κάνει πάρα πολλά για την Παναχαϊκή.\n* Βέβαια, ο Πλάτωνας Μαρλαφέκας δεν πρόκειται να μπει στο «παιχνίδι» δημόσιας αντιπαράθεσης μαζί του ή ακόμη και με οποιονδήποτε άλλον. «Φλέγον» θέμα στους κοκκινόμαυρους είναι η ρευστότητα που πρέπει να έχει η ΠΑΕ και για να συμβεί αυτό, πρέπει να συμβάλλουν οι πάντες. Κι αυτό θα φανεί στην πράξη λίαν συντόμως.\n* Γιατί σε εξέλιξη είναι η αύξηση του μετοχικού κεφαλαίου κατά 400.000 ευρώ, από τα οποία τα μισά, θα είναι... φρέσκο χρήμα. Κι αυτά πρέπει να μπουν από πολλούς και διάφορους και πρώτα απ’ όλα τους Συμμάχους. Ο Κώστας Μπακαλάρος περιμένει σαφή δείγματα γραφής και πράξεις από όλους, στο μέτρο του δυνατού που μπορεί ο καθένας.\n* Όμως, όταν πριν από δυο χρόνια κάποιοι από τους αρχικούς συμμάχους (π.χ. Λαϊνιώτης Σωτήρης) «φώναζαν» κι έλεγαν μάλλον προφητικά από τότε για οργάνωση της ΠΑΕ κι άλλα τινά, βρήκαν «τοίχο» μπροστά τους. Από τους υπόλοιπους, που τους άρεσε περισσότερο η προβολή και η δημοσιότητα, παρά οτιδήποτε άλλο πιο ουσιαστικό.\n* Σήμερα όμως, η πλειονότητα αυτών των ανθρώπων έχει «κουραστεί» (περισσότερο οικονομικά) και δείχνει αδύναμη να προχωρήσει για να συνεισφέρει. Το αν μπορεί η ΠΑΕ να προχωρήσει στην πλειοψηφία του πακέτου των μετοχών στον Κώστα Μπακαλάρο ή τον Πλάτωνα Μαρλαφέκα, είναι κι αυτό κάτι που χρήζει μιας πολύ μεγάλης κουβέντας.\n* Γιατί όπως εύκολα έγινε η δημόσια αναφορά στο πρόσωπο του Πλάτωνα Μπακαλάρου, το ίδιο μπορεί να το πράξει κανείς και με τον σημερινό πρόεδρο της ΠΑΕ Κώστα Μπακαλάρο. Και οι δυο έχουν την οικονομική ευχέρεια για να γίνουν ο μεγαλομέτοχος, όμως υπάρχουν και άλλες σημαντικές τους υποχρεώσεις.\n* Κι εκείνο που θα πρέπει να ξεκαθαρίσει το ταχύτερο δυνατό, είναι το τι τελικά θα πράξει ο Κώστας Μπακαλάρος με τις επικείμενες δημοτικές εκλογές. Για το αν θα είναι δηλαδή υποψήφιος για δήμαρχος ή όχι. Αν κατέβη στον πολιτικό «στίβο», τότε αναγκαστικά θα πρέπει να αφήσει έστω και προσωρινά τον προεδρικό θώκο.\n* Πέραν του ότι η Παναχαϊκή θα εισέλθει για μια δεύτερη φορά (μετά τις τελευταίες εκλογές στο Επιμελητήριο Αχαΐας) σε εσωτερική «αναταραχή», μια και λογικά η κοκκινόμαυρη οικογένεια θα πρέπει να στηρίξει την υποψηφιότητα Μπακαλάρου, κάτι που όμως δεν συγκεντρώνει και πάλι μια πολύ μεγάλη πιθανότητα.\n* Απειλείται και πάλι λοιπόν η Παναχαϊκή να εμπλακεί σε «περιπέτειες» και μάλιστα με το πρωτάθλημα της Φούτμπολ Λιγκ σε πλήρη εξέλιξη, που δεν θα έχουν να κάνουν με αυτά και’ αυτά τα αμιγώς αγωνιστικά κι αυτό προβληματίζει και απασχολεί τους φίλους της ομάδας. Αυτά και άλλα πολλά θα πρέπει να ξεκαθαρίσουν αρμοδίως.\n* Η ομάδα μόνο με πλήρη διοικητική (και οικονομική ταυτόχρονα) ηρεμία θα έχει τύχη στο φετινό πρωτάθλημα για να μπορέσει να καταφέρει ότι δεν μπόρεσε πέρυσι. Αν δεν μπορούν οι σύμμαχοι να προχωρήσουν τα πράγματα, δεν είναι άσχημο να κοιτάξουν να βρουν την όποια άλλη αξιόπιστη και εχέγγυα λύση.\n* Κι απ’ ότι λέγεται και κυκλοφορεί έστω και με χίλια ζόρια, μια πρώτη «αναζήτηση» έχει αρχίσει προς αυτή την κατεύθυνση. Χωρίς προς τα έξω να κυκλοφορεί το παραμικρό, προφανώς γιατί ακόμη δεν υπάρχει κάτι το συγκεκριμένο και «χειροπιαστό». Το ότι όμως κάποιοι ψάχνουν έχει την δική του ξεχωριστή σημασία και θα δείξει μελλοντικά...\n* Στον Απόλλωνα όλη αυτή η εβδομάδα που είναι σε εξέλιξη, κυρίαρχο ζήτημα είναι τα διοικητικά και όχι τα αγωνιστικά, αν και το πρωτάθλημα της Α2 τρέχει και τα παιχνίδια για την μελανόλευκη ομάδα παραμένουν πάντα πολύ δύσκολα. Το Σάββατο είναι η σειρά του Ηρακλή στο «Ιβανόφειο», ενώ ακολουθούν Ιπποκράτης και Διαγόρας.\n* Όμως, ακόμη και να υπάρχουν ελπίδες επιβίωσης της ομάδας στην Α2 εθνική, εκείνο που «καίει» είναι να προκύψει ισχυρό νέο διοικητικό σχήμα. Διάθεση από κάποιους (διοικούσα επιτροπή και μερικούς ακόμη) υπάρχει, όμως τα προβλήματα και εμπόδια δεν έχουν τελειωμό. Όπως τώρα με τα χρέη της ΚΑΕ και την τύχη τους...\n* Μέχρι τώρα κι όλα τα προηγούμενα χρόνια, υπήρχε η παράδοση που ήθελε την κάθε νέα διοίκηση να αναλαμβάνει και τα χρέη των προηγούμενων, μαζί φυσικά με της ΚΑΕ που ήταν και τα περισσότερα. Όμως σήμερα, αυτή η... παράδοση δεν μπορεί εξ’ αντικειμένου να συνεχιστεί, όμως και η ΚΑΕ πρέπει να μείνει όρθια και να μην «καταρρεύσει».\n* «Συνδυασμός» που μόνο εύκολα δεν μπορεί να πάρει σάρκα κι οστά κι αυτό είναι το αγκάθι. Το νούμερο αγγίζει τα 300 χιλιάρικα, που σήμερα δεν μπορεί να ταχτοποιηθεί με τίποτα, όποιος κι αν αναλάβει τη διοίκηση του ερασιτέχνη. Εκτός κι αν βρεθεί ένας «λεφτάς» για να σώσει την κατάσταση, που δεν υπάρχει.\n* Άρα, εκ των έσω ότι είναι να γίνει, θα πρέπει να γίνει. Με αμοιβαίες οπισθοχωρήσεις και πάνω από όλα τη βιωσιμότητα του συλλόγου. Ο Απόλλων πρέπει να μείνει όρθιος και να προχωρήσει ειδικά αυτή την πολύ κρίσιμη εποχή. Και να μη χαθούν αυτοί οι άνθρωποι που θέλουν τώρα να μπουν μπροστά και να βάλουν πλάτη.\n* Όσο για την ήττα από τον Κόροιβο στην Περιβόλα το περασμένο Σάββατο, δεν φταίει μόνο το κάκιστο ξεκίνημα των μελανόλευκων. Έβαλε το χεράκι της και η διεθνής αθηναία ρέφερι Τσαρούχα, που στα πιο καίρια σημεία του 4ολεπτου ήταν κάτι παραπάνω από εχθρική. Όλες τις καθοριστικές φάσεις της πήρε πάνω της.\n* Κι «έκαψε» τον Απόλλωνα, που όχι μόνο δεν πήρε το φάουλ πάνω στο τρίποντο του Μπαζίνα, αλλά και αμέσως μετά στο φάουλ του Μολφέτα μετά από επιθετικό ριμπάουντ που κέρδισε. Γιατί στη φάση αυτή ο άλλος ρέφερι έχει υψωμένη τη γροθιά για καταλογισμό φάουλ, που θα έστελνε τον πατρινό γκαρντ σε δυο βολές.\n* Και αντί για φάουλ, με παρέμβαση της Τσαρούχα δεν εκτελέστηκαν βολές επειδή αποφάσισε ότι το ματς είχε... λήξει! Χωρίς να ρωτήσει κανέναν, ούτε καν τον κομισάριο του αγώνα. Καλά έκανε όμως, αφού οι λιγοστοί παράγοντες του Απόλλωνα που βρέθηκαν στην Περιβόλα ήταν ωσεί παρόντες και το «κατάπιαν» αδιαμαρτύρητα!\n* Το «ρεσιτάλ» Τσαρούχα δεν το... απόλαυσε ούτε ο πατρινός εκπρόσωπος στην ΚΕΔ/ΕΟΚ Ανδρέας Παπαδόπουλος. Ο οποίος αν και βρέθηκε από νωρίς στο γήπεδο, υπήρξε μια «παρεξήγηση» στην θύρα εισόδου της Περιβόλας και έφυγε άρον-άρον χωρίς να δει το παιχνίδι. Κρίμα γιατί έχασε την ευκαιρία να δει μια ακόμη διαιτητική φιέστα από την εν λόγω ρέφερι.\n* Το μόνο ευχάριστο για τον ίδιο, ότι τα είπε σε ένα πολύ καλό κλίμα με του Προμηθείς κάνοντας τον Ευρωπαϊκό εξωαγωνιστικό απολογισμό της πρεμιέρας (στο ματς με την Ολύμπια). Ο Α. Παπαδόπουλος που ήταν κομισάριος και το «μάτι» της ΦΙΜΠΑ, δεν είχε άσχημη κουβέντα να πει στο οργανωτικό κομμάτι, όπου τα πάντα πήγαν τέλεια.\n* Η εβδομάδα αυτή γενικότερα είχε και άλλα «ζητήματα» για τον πατρινό δικηγόρο, αφού τα είπε σε «υψηλούς» τόνους με τον πατρινό γενικό γραμματέα της ΕΟΚ και πρόεδρο της ΕΣΚΑ-Η Τάκη Τσαγκρώνη σχετικά με τι άλλο, από την λειτουργία της ΚΕΔ. Η εν λόγω επιτροπή υπολειτουργεί εδώ και καιρό και αυτό ήταν κύριο θέμα στην κουβέντα.\n* Επί του πιεστηρίου Νο 1: Ανέλαβε την ευθύνη για το 0-3 στο ξεκίνημα του Γλαύκου στην Β’ εθνική ο Χρήστος Μυριούνης και απόλυτα δικαιολογημένα. Όμως και η συνέχεια του προγράμματος είναι πολύ δύσκολη (με Μανδραϊκό, Οίακα και Παπάγου) οπότε και η δική του συνέχεια στην άκρη του πάγκου δεν είναι «κλειδωμένη».\n* Επί του πιεστηρίου Νο 2: Λίγα για μια ακόμη φορά, πολύ λίγα για μια τόσο κρίσιμη γενική συνέλευση στον Απόλλωνα. Οι απουσίες και δη κορυφαίων διοικητικών παραγόντων της απερχόμενης διοίκησης ήταν ότι το χειρότερο στην προσπάθεια δημιουργίας ενός νέου διοικητικού σχήματος, που πρέπει πάση θυσία να σχηματιστεί.\n* Επί του πιεστηρίου Νο 3: Αν και η Α1 ΕΣΚΑ- είναι μόλις στην 3η αγωνιστική της, οι πρωτοπόροι και αήττητοι έχουν λιγοστεύσει για τα καλά και είναι μόλις δυο. Ο Προμηθέας 2014 και η ΕΑΠ, που πήρε το κλασικό ντέρμπι με την Ολυμπιάδα εκτός έδρας (73-68) και την ερχόμενη αγωνιστική υπάρχει ο αγώνας Παναχαϊκής-Προμηθέα 2014.\n* Επί του πιεστηρίου Νο 4: Έπιασε δουλειά στην Ακράτα ο Δημήτρης Παπαδόπουλος αφού δεν μπορούσε να παραμείνει στην Χαλκίδα, βλέποντας ότι αυτά που του είχαν υποσχεθεί οι παράγοντες με το καλημέρα, δεν υλοποιούντο. Σε αντίθεση με την Ακράτα, στην οποία όλα λειτουργούν ωραία και η μάχη ανόδου θα δοθεί.


Στο τομεακό πρόγραμμα του υπουργείου Μεταφορών, ο οδικός άξονας Δράμας-Καβάλας ~ InKomotini\nΣτο τομεακό πρόγραμμα του υπουργείου Μεταφορών, ο οδικός άξονας Δράμας-Καβάλας\nΣύσκεψη στο Υπουργείο Υποδομών, Μεταφορών και Δικτύων, για θέματα της Περιφέρειας Ανατολικής Μακεδονίας – Θράκης, πραγματοποιήθηκε σήμερα, με τη συμμετοχή του Υπουργού Μιχάλη Χρυσοχοΐδη, του Περιφερειάρχη ΑΜ-Θ Άρη Γιαννακίδη...\n...και παραγόντων του Υπουργείου.\nΣύμφωνα με ανακοίνωση του γραφείου Τύπου της Περιφέρειας, «μεταξύ άλλων ο κ. Γιαννακίδης έθεσε και το ζήτημα της κατασκευής του οδικού άξονα Δράμας – Καβάλας, με τον κ. Χρυσοχοΐδη να ανακοινώνει την ένταξη του έργου, προϋπολογισμού 140 εκατομμυρίων ευρώ, στο κεντρικό τομεακό πρόγραμμα του Υπουργείου».\nΣύμφωνα με την ίδια ανακοίνωση εξάλλου, «η Εγνατία Οδός Α.Ε. εκπονεί μελέτη για το συγκεκριμένο έργο με χρηματοδότηση της Περιφέρειας Ανατολικής Μακεδονίας – Θράκης, με τη μελέτη του τμήματος Δράμα – Άγιος Αθανάσιος, να αναμένεται να παραδοθεί έως το τέλος του έτους».


Άρις Γεωργίου, Μύλος Σεπτέμβριος 1990\nΔέκα χρόνια περίπου μετά τον Δον Kιχώτη, μετά το Θέατρο Άδωνις που σημάδεψαν τα πρώτα ξεκινήματα της σκηνής της τζαζ και της αυτοσχεδιαζόμενης μουσικής στη Θεσσαλονίκη, περί το τέλος της δεκατίας του ’80 πλέον, το μικρό κοινό που “ψαχνότανε” έβρισκε στέγη στο Παραρλάμα, στην οδό Bελισσαρίου. Kομεντατόρε τουγκέδερ ο Γιώργος Tσακαλίδης και ο Nίκος Στεφανίδης. Oι μουσικές που παιζότανε λάιβ, ετεροχρονισμένος καρπός πιο πολύ του ιδρώτα και του πάθους του Σάκη Παπαδημητρίου, υπήρξαν ανάσα σε μια πόλη κατά τα λοιπά φιμωμένη, σκοτεινή. Ύστερος Mεσαίωνας θάλεγα πως ήτανε το συγκεκριμένο κλαμπ, αναζητούσε να βρει διέξοδο προς μιαν Aναγέννηση καθώς η προσέλευση μεγάλωνε και καθώς κάποια σημάδια πιθανολογούσαν ελπίδα και εγκυμονούσαν έκρηξη. O Tσακαλίδης κι ο Στεφανίδης έψαχναν για μεγαλύτερο χώρο. Bάλαμε κι εμείς το χεράκι μας όταν τους κάναμε νόημα που έδειχνε προς τα δυτικά. Kι ήρθαν κάποια στιγμή και μάς πήραν και μάς έδειξαν τον Mύλο. Aπ’ έξω στην αρχή, δεν είχαν τα κλειδιά, τον συζητούσανε ακόμη. Tο μέγεθος μας τρόμαξε, όπως και η κατάσταση των κτισμάτων. Ίσως τρόμαξε και τον Γιώργο. Aποδείχθηκε όμως ότι ο Nίκος δεν κώλωσε. Kαι συστρατεύοντας έτερες φίλιες δυνάμεις απεδύθη στον αγώνα που έφερε την Aναγέννηση στηριγμένος σε ένστικτο ή ακατάσταλτη διέγερση.\nΛίγα χρόνια αργότερα είχα γράψει ένα μικρό αρθράκι που τιτλοφορούσα “Θεσσαλονίκη Π.M. και M.M.” Δηλαδή “Πρό και Mετά Mύλον”. Διότι το εγχείρημα είχε ήδη ανατρέψει το μεσαιωνικό status quo, το τοπίο ήταν πια ριζικά διαφορετικό και αμετάκλητα νέο. Kλήθηκα να σχεδιάσω τις επεμβάσεις που πρώτες αξιοποίησαν τους χώρους και βρέθηκα έτσι στην προνομιακή θέση να μπορώ να εκτεθώ στα θέλγητρα του ερειπίου. Πριν αρχίσουν να ηχούν τα εργαλεία της δόμησης κάνοντας πράξη τις επι χάρτου ιδέες, ήχησε το κλικ του κλείστρου. Που υπάκουσε στις εντολές που υπαγόρευε εκείνο το περιβάλλον της εγκαταλειψης. Tης φθοράς των υλικών και των παρωπλισμένων μηχανημάτων εποχών παρελθουσών, της μυρωδιάς ακόμη του ξύλου του ανακατωμένου με το σκόρπιο πετρωμένο άλευρο και του πηκτού γράσου ακούσιας παγίδας αδέσποτου κονιορτού.\nO Mύλος συμπαρέσυρε την ίδια τη Θεσσαλονίκη στη νέα εποχή. Kαι αναρριχήθηκε στον κορυφή της δικής του ακμής με ταχύτητα και αποφασιστικότητα. Πήρε κάποια στιγμή την κατιούσα, θάλεγαν κάποιοι αναπόφευκτα. Όταν ένα καλοκαίρι ο Πύργος έγινε παρανάλωμα του πυρός, είχα ήδη από καιρό σταματήσει να συχνάζω ή όπως παλιότερα να ξεναγώ εκεί τους φιλοξενουμένους μου. Kαι ήταν επόμενο να συνειδητοποιήσω την ακόμη μεγαλύτερη αξία των κλικ του κλείστρου μου από το φθινόπωρο του 1990 όταν, μόνος μέσα στο βιομηχανικό μνημείο, ανεβοκατέβαινα τα ξύλινα σκαλιά που έτριζαν κάτω από τα πόδια μου. Tα σκαλοπάτια δεν υπάρχουν πια, έμεινε μόνη η απεικόνισή τους.\nA.Γ. / 01.12.2007


Design Hotel Glow από 71€. Ξενοδοχεία σε Αϊντχόφεν - KAYAK\nKeizersgracht 13 A-b, 5611 GC Αϊντχόφεν, Noord-Brabant, Ολλανδία\nΣχετικά με την τοποθεσία Design Hotel Glow\nΑυτό το κατάλυμα (Hotel Glow, Αϊντχόβεν) βρίσκεται στην καρδιά της πόλης, 5 λεπτά με τα πόδια από: Μουσείο της Εταιρείας Philips και Μουσικό Κέντρο Frits Philips. Στις σημαντικές παροχές περιλαμβάνονται γρήγορο check-out, υπηρεσίες στεγνοκαθαριστηρίου/πλυντηρίων και πολύγλωσσο προσωπικό. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το Design Hotel Glow\nΔιαθέσιμα δωμάτια στο Design Hotel Glow\nSuperior Rooms(65€ - 149€)\nDeluxe Rooms(62€ - 114€)\nExecutive Rooms(105€ - 107€)\nΠαροχές στο Design Hotel Glow\nΚριτικές για το Design Hotel Glow\nNenad, Νοε 2017\nΠλεονεκτήματα:Χώρο, το μέγεθος και την καθαριότητα\nΜειονεκτήματα:Αργό internet ans άποψη για την τιμή\nSint Catharinakerk147 μ\nPhilips Museum230 μ\nMuziekgebouw Frits Philips258 μ\nVan Abbemuseum0.4 χλμ\nDesign Hotel Glow: Συχνές ερωτήσεις\nΠού βρίσκεται το Design Hotel Glow;\nΤο Design Hotel Glow βρίσκεται στη διεύθυνση Keizersgracht 13 A-b, περιοχή Binnenstad, 0,4 χλμ. από το κέντρο της πόλης Αϊντχόφεν. Το κοντινότερο αξιοθέατο στο Design Hotel Glow είναι: Sint Catharinakerk.\nΠότε είναι το check-in και το check-out στο Design Hotel Glow;\nΣτο Design Hotel Glow, το check-in γίνεται στις 15:00 και το check-out στις 11:00.\nΠροσφέρει το Design Hotel Glow δωρεάν Wi-Fi;\nΝαι, το Design Hotel Glow προσφέρει δωρεάν Wi-Fi.\nΠόσο απέχει το Design Hotel Glow από το αεροδρόμιο;\nΤο Design Hotel Glow απέχει 7,3 χλμ. από το Αϊντχόφεν Eindhoven. Το Design Hotel Glow απέχει 49,9 χλμ. από το Ντίσελντορφ Weeze.\nΜπορώ να φέρω το κατοικίδιό μου στο Design Hotel Glow;\nΌχι, δεν επιτρέπονται κατοικίδια στο Design Hotel Glow.\nBoutique Hotel Lumiere8.4 Εξαιρετικό (2.884 κριτικές)0,04 χλμWi-Fi, Τσαγιέρα/καφετιέρα, Καφετιέρα+97€\nHotel the Match8.7 Εξαιρετικό (4.623 κριτικές)0,14 χλμΕστιατόριο, Μπαρ/Σαλόνι, Δωρεάν Wi-Fi+78€\nHotel Kazerne9.1 Εξαιρετικό (62 κριτικές)0,14 χλμΕστιατόριο, Μπαρ/Σαλόνι, Υπηρεσία δωματίου+255€\n9% φθηνότεροQueen Hotel8.8 Εξαιρετικό (3.037 κριτικές)0,26 χλμΕστιατόριο, Μπαρ/Σαλόνι, Δωρεάν Wi-Fi+64€\n68% φθηνότεροLightotel Eindhoven1,95 χλμWi-Fi, Δωρεάν πάρκινγκ, Καλωδιακή ή δορυφορική τηλεόραση+23€\n40% φθηνότεροBudgethotel de Zwaan8.4 Εξαιρετικό (1.614 κριτικές)0,37 χλμWi-Fi, Wi-Fi σε όλους τους χώρους, Τηλεόραση επίπεδης οθόνης+43€\n25% φθηνότεροAmrâth Hotel Eindhoven7.8 Καλό (851 κριτικές)1,51 χλμΜόνο για ενήλικες, Εστιατόριο, Μπαρ/Σαλόνι+53€\nLittle Grand9.3 Εξαιρετικό (245 κριτικές)0,39 χλμΓυμναστήριο, Εστιατόριο, Μπαρ/Σαλόνι+182€\nThe Student Hotel Eindhoven8.8 Εξαιρετικό (1.974 κριτικές)0,59 χλμΓυμναστήριο, Εστιατόριο, Μπαρ/Σαλόνι+77€\nΑναζητήστε εκπτώσεις για το Design Hotel Glow στο Αϊντχόφεν με την KAYAK. Αναζητήστε τη φθηνότερη προσφορά ξενοδοχείου για το Design Hotel Glow στο Αϊντχόφεν. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Design Hotel Glow με την προσφορά που σας ταιριάζει καλύτερα. από 71€/βράδυ (οι πιο πρόσφατες τιμές για το ξενοδοχείο).


Αποτελέσματα 1-7 από 7 που βρέθηκαν αναζητώντας Επιτάφιος.\n2. «Τρώγεται, μωρέ, η μυζήθρα στην Αθήνα;»\n3. Μεγάλη Παρασκευή 2020\n4. «Η ζωή εν τάφω κατετέθης, Χριστέ»\nΤο θρησκευτικό δράμα των ημερών, φέτος είναι πιο επίκαιρο από ποτέ, καθώς οι πιστοί προσδοκούμε, μαζί με την Ανάσταση του Κυρίου και την δική μας. Διανύουμε περίοδο κατά την οποία σε ένα μεγάλο μέρος της υφηλίου, καθημερινά καταγράφονται χιλιάδες θάνατοι εξαιτίας της πανδημίας του κορωνοϊού. Φέτος οι πιστοί ανέβηκαν τον δικό τους Γολγοθά και βίωσαν την Σταύρωση και τον θάνατο του Ιησού ο καθένας με τον τρόπο του, με βαρύ το τίμημα της αποχής από τις εκκλησίες. Το βράδυ της Μεγάλης Παρασκευής δεν θα γίνει στην παρουσία του κόσμου η περιφορά του Επιταφίου....\n6. Τα Πασχαλινά έθιμα της Κύπρου\n7. Με οδηγό την Ιστορία και λάβαρο την αγάπη


Γιολάντα Τσορώνη - Γεωργιάδη: Η δασκάλα και συγγραφέας παιδικών βιβλίων μας καλεί να αγκαλιάσουμε τα παιδιά ΑμΕΑ και τη διαφορετικότητά τους! - ΑμεΑ Care\nΑρχική/Παιδιά/Γιολάντα Τσορώνη – Γεωργιάδη: Η δασκάλα και συγγραφέας παιδικών βιβλίων μας καλεί να αγκαλιάσουμε τα παιδιά ΑμΕΑ και τη διαφορετικότητά τους!\n261 8 λεπτά\nΔιανύουμε τις τελευταίες ημέρες του Ιανουαρίου και ετοιμαζόμαστε να υποδεχθούμε τον Φεβρουάριο ή κατά κόσμον Κουτσοφλέβαρο. Κι όμως η αγαπημένη συγγραφέας παιδικών βιβλίων, Γιολάντα Τσορώνη Γεωργιάδη, βάλθηκε να μετονομάσει τον δεύτερο μήνα του χρόνου σε Γλεντζοφλέβαρο και να δημιουργήσει μια όμορφη ιστορία για να μιλήσει στα παιδιά για το ευαίσθητο ζήτημα των παιδιών ΑμΕΑ αλλά και για να τους δείξει πώς κάθε άλλο παρά αποκλεισμένα πρέπει να είναι από την κοινωνία, τις παρέες και το σχολείο. Το Infokids.gr μίλησε με την συγγραφέα η οποία καλεί μικρούς και μεγάλους να αγκαλιάσουν τα παιδιά ΑμΕΑ και τις ιδιαιτερότητές τους και να βάλουν ένα "φρένο" στις προκαταλήψεις και τα στεγανά του παρελθόντος.\nΜε αφορμή τον Φεβρουάριο και την ιδιαιτερότητά του σε σχέση με τους άλλους μήνες αποφασίσατε να γράψετε ένα παραμύθι για να μιλήσετε στα παιδιά για τις κινητικές αναπηρίες. Πώς εμπνευστήκατε την ιστορία; Μιλήστε μας για την πλοκή του βιβλίου.\nΉθελα να θίξω τo ζήτημα της διαφορετικότητας. Έχω γράψει αρκετά βιβλία σχετικά με το θέμα, ωστόσο αυτή τη φορά ήθελα να το προσεγγίσω από άλλη οπτική γωνία. Έτσι έψαχνα έναν ήρωα… πρωτότυπο. Η επί μακρόν ενασχόλησή μου με τη Λαογραφία με οδήγησε κάποια στιγμή να σκεφτώ τον Φεβρουάριο για τον ήρωα που αναζητούσα, μιας κι οι άνθρωποι «τσιγκουνεύτηκαν» να δώσουν και σε αυτόν τις μέρες που χάρισαν στα αδέρφια του κι έτσι έμεινε «κουτσός». Τον θεώρησα ιδανικό, λοιπόν, όχι μόνο για να αναδείξω, μέσω της μειονεξίας του αυτής, τις πτυχές που ήθελα, αλλά και για να βοηθήσω τα παιδιά να κατανοήσουν στη γραμμή του χρόνου πόσο σημαντικά είναι τα ιδιαίτερα χαρακτηριστικά του κάθε μήνα για τη Φύση και τον άνθρωπο. Σύμφωνα με την πλοκή της ιστορίας ο Φλεβάρης στενοχωριέται που είναι ο πιο «κοντός» ανάμεσα στα αδέρφια του και που οι άνθρωποι τον λένε «Κουτσοφλέβαρο». Αισθάνεται λοιπόν σαν τη μύγα μες στο γάλα, ντρέπεται και αποφασίζει να φύγει. Τώρα όμως τι θα γίνει; Δε θα ανθίσουν οι μυγδαλιές; Δε θα έρθουν αλκυονίδες μέρες; Δε θα ’ρθει το καρναβάλι να χαρούν μικροί μεγάλοι; Είναι τόσο σημαντικός να γυρίσει του χρόνου ο τροχός! Τα αδέρφια του (οι μήνες) τον αναζητούν και όταν μαθαίνουν τον λόγο αποχώρησής του, του αποδεικνύουν πως όχι μόνο είναι απαραίτητος για εκείνους και τους ανθρώπους, αλλά και ότι συγκεντρώνει από λίγο τις χάρες όλων τους. Ο Φλεβάρης ποτέ δε φανταζόταν πως φοράει τόσες «μάσκες» και, όταν το συνειδητοποιεί, επιστρέφει στο πόστο του γαληνεμένος και υπερήφανος.\nΠώς πρέπει να μιλήσουν στα παιδιά οι γονείς για το ευαίσθητο ζήτημα της αναπηρίας;\nΣτα λεξικά ορίζεται ως «ανάπηρος» εκείνος που δε διαθέτει αρτιμέλεια ή διανοητική ισορροπία και διαύγεια, σε μόνιμη συνήθως κατάσταση. Οι γονείς λοιπόν που έχουν παιδί με αναπηρία πρέπει αρχικά να το αποδεχτούν οι ίδιοι, να το θεωρούν ισότιμο μέλος της κοινωνίας των παιδιών και να το προτρέπουν να έχει κοινωνικές συναναστροφές. Συνάμα επιβάλλεται να ενισχύουν την αυτοεκτίμησή του, να το παροτρύνουν να αναγνωρίσει τη μοναδικότητά του βοηθώντας το να σκεφτεί τα ιδιαίτερα χαρακτηριστικά και τις ικανότητές του, ώστε να το οδηγήσουν να συνειδητοποιήσει ότι κανένας από εμάς δεν είναι καλύτερος ή χειρότερος από τον άλλον, είναι απλά διαφορετικός. Μεγάλη ανάγκη επίσης έχει ένα τέτοιο παιδί να βιώνει την επιτυχία, γι’ αυτό καλό είναι να το επιβραβεύουμε ακόμα και για τα πιο μικρά που πετυχαίνει. Από την άλλη πλευρά οι γονείς με τα «υγιή» παιδιά είναι απαραίτητο να αποδεικνύουν σε αυτά με τη στάση και το παράδειγμά τους πως ο σεβασμός απέναντι στα ΑμεΑ σημαίνει σεβασμός στον άνθρωπο και τον εαυτό μας.\nΠολλές φορές, τα παιδιά ΑμΕΑ πέφτουν θύματα bullying εξαιτίας της διαφορετικότητάς τους. Με τον "Γλεντζοφλέβαρο" τι θέλετε να διδάξετε τους λιλιπούτειους αναγνώστες σας;\nΟ σχολικός εκφοβισμός έχει διάφορες μορφές εκ των οποίων θεωρώ αναγκαίο, απαντώντας στην ερώτησή σας, να αναφέρω τα σημαντικότερα χαρακτηριστικά του: συστηματική χρήση υβριστικών εκφράσεων, προσβολές, ειρωνικά σχόλια, σπρωξίματα ή χτυπήματα. Συνειδητή προσπάθεια επίσης απομόνωσης και κοινωνικού αποκλεισμού με τη διάδοση αρνητικών σχολίων λόγω της καταγωγής του θύματος, του κοινωνικο-οικονομικού επιπέδου του, κάποιου σωματικού ελαττώματος ή ασθένειας. Γενικά ως bullying χαρακτηρίζονται οι «επιθέσεις» λόγω διαφορετικότητας που γίνονται συχνά, συστηματικά και με σκοπό. Τα παιδιά της προσχολικής και πρωτοσχολικής ηλικίας στα οποία απευθύνεται «Ο Γλεντζοφλέβαρος» δεν μπορούν να ασκήσουν bullying με τα χαρακτηριστικά που προαναφέρθηκαν. Θα μαλώσουν, θα πουν κουβέντες που πληγώνουν ίσως, μπορεί και να σηκώσουν χέρι , όμως τα περισσότερα μικρά παιδιά –αφού εκφραστούν με τον έναν ή τον άλλον τρόπο– την επόμενη στιγμή πάλι φίλοι γίνονται. Δεν ενεργούν με σχέδιο να ταπεινώσουν τον άλλον. Ωστόσο έγραψα τον «Γλεντζοφλέβαρο» ακριβώς για να προλάβω το bullying στις μεγαλύτερες ηλικίες: αν η ιστορία αξιοποιηθεί σωστά από γονείς και εκπαιδευτικούς (και για τον σκοπό αυτό έχω κάποιες προτάσεις στο τέλος του βιβλίου, όπως άλλωστε στο σύνολο των βιβλίων μου για όλα τα παιδιά του δημοτικού), οι μικροί τώρα σε ηλικία αναγνώστες που θα το διαβάσουν, μέσω των προτεινόμενων δραστηριοτήτων για την κατάκτηση της ενσυναίσθησης, θα υιοθετήσουν μια στάση ζωής που θα σέβεται τον διαφορετικό συμμαθητή τους στα μετέπειτα σχολικά τους χρόνια. Το βιβλίο λοιπόν εξυπηρετεί τη ρήση «καλύτερη η πρόληψη από τη θεραπεία» την οποία ενστερνίζομαι.\nΠοιο μήνυμα θέλετε να εισπράξουν διαβάζοντας το βιβλίο τα παιδιά που έχουν κάποιο κινητικό πρόβλημα;\n«Είσαι ένας από εμάς. Είσαι ίσος με εμάς, με δικαιώματα και υποχρεώσεις. Μοναδικός, ξεχωριστός και χρήσιμος. Όλοι είμαστε, με τον τρόπο του ο καθένας, διαφορετικός κι αυτή είναι η ομορφιά του κόσμου. Έχε εμπιστοσύνη στον εαυτό σου και προσπάθησε να αναδείξεις τις ικανότητές σου».\nΠοιες δεξιότητες έχει τη δυνατότητα να καλλιεργήσει το παιδί ΑμΕΑ ώστε να μην νιώθει παραγκωνισμένο από τα υπόλοιπα παιδιά;\nΑνάλογα με την ηλικία υπάρχουν πολλές τέτοιες δεξιότητες που θα μπορούσα να αναφέρω, αλλά, αφού μιλάμε για μικρότερα παιδιά, βασικές δεξιότητες που πρέπει να κατακτήσει ένα ΑμεΑ για να έχει καλές διαπροσωπικές σχέσεις με τους συνομηλίκους του εκτιμώ πως είναι οι «δεξιότητες ζωής», οι οποίες καλλιεργούνται μέσα από την ενεργό δράση και τις ευκαιρίες για μάθηση που παρέχονται σε σχολικές και εξωσχολικές δραστηριότητες. Σε αυτές τις δεξιότητες ζωής ανήκει η δεξιότητα επικοινωνίας (να μπορεί να εκφράζεται και να μεταφέρει ιδέες, απόψεις, συναισθήματα άμεσα και σωστά, να ερμηνεύει αποτελεσματικά τη γλώσσα του σώματος, να κατανοεί τα μηνύματα που δέχεται, να αποδέχεται το διαφορετικό, να συνεργάζεται με τους άλλους), καθώς και η δεξιότητα προσαρμογής σε νέες συνθήκες. Θα πρόσθετα, τέλος , ως δεξιότητα ζωής αυτή της ευελιξίας και εντοπισμού εναλλακτικών λύσεων. Ωστόσο για να κατακτηθούν όλα αυτά από ένα παιδί ΑμεΑ χρειάζεται να του δίνεται ρόλος μέσα στην κοινωνική ομάδα όπου ανήκει και όχι να αντιμετωπίζεται με προκαταλήψεις.\nΤα βιβλία σας έχουν πάντα ένα διδακτικό επιμύθιο και δεν ικανοποιούν μόνο την αξία της φιλαναγνωσίας. Μάλιστα τα τελευταία εξ αυτών έχουν ως θεματική τους τη συναισθηματική νοημοσύνη. Πόσο σημαντικό εφόδιο την θεωρείτε για ένα παιδί; Πώς θα μπορέσει ο γονιός να την καλλιεργήσει στο παιδί;\nΗ σειρά «Βιβλία που προάγουν τη συναισθηματική νοημοσύνη» είναι αρκετά παλιά και εμπλουτίζεται συνεχώς με νέους τίτλους. Θα έλεγα μάλιστα πως τα βιβλία αυτά είναι τα πρώτα που κυκλοφόρησαν στην ελληνική αγορά έχοντας στόχο την κατάκτηση της ενσυναίσθησης μέσω των προτεινόμενων δραστηριοτήτων. Δηλώνω ευτυχής που οι εκπαιδευτικοί της προσχολικής και πρωτοσχολικής ηλικίας τα χρησιμοποιούν ως εργαλεία για τη δουλειά τους, αναγνωρίζοντας τη μεγάλη αξία τού να μπορεί από νωρίς το παιδί να μπαίνει στη θέση του άλλου, αφού μάθει πρώτα να αναγνωρίζει και να διαχειρίζεται τα δικά του συναισθήματα. Σήμερα κυκλοφορούν 27 τέτοιες ιστορίες οι ήρωες των οποίων με τα καμώματα και τα παθήματά τους βοηθούν το παιδί να ξεκλειδώσει τον συναισθηματικό του κόσμο και να μπορέσει έτσι να προσεγγίσει ψυχικά τον «πάσχοντα». Τα αποτελέσματα των σχετικών ερευνών που έχουν γίνει για την αξία προαγωγής της συναισθηματικής νοημοσύνης από τη μικρή κιόλας ηλικία έχουν δείξει ότι ένα παιδί που τη διαθέτει: προσαρμόζεται εύκολα στο περιβάλλον, κατανοεί τα κίνητρα των άλλων, δεν τα παρατάει όταν συναντάει δυσκολίες, μπορεί να εμπνέει και να ηγείται, κάνει σωστή ιεράρχηση στόχων και αναγκών, εστιάζει την προσοχή του, αποφεύγει τα λάθη, ξέρει να διαχειρίζεται τις διαφωνίες, δημιουργεί δεσμούς στην ομάδα, διαθέτει την ικανότητα να πείθει, «επιλέγει» πότε και με ποιον θα τσακωθεί. Στα νηπιαγωγεία και τα σχολεία γίνεται τα τελευταία χρόνια πολύ σοβαρή δουλειά προς την κατεύθυνση, ωστόσο μπορούν και οι γονείς να συμβάλουν στη συναισθηματική αγωγή των παιδιών τους, αν συνειδητοποιήσουν πως το βιβλίο δεν είναι μια ιστορία μόνο για ανάγνωση, αλλά και αφορμή για βιωματική εμπειρία: έτσι, μπορούν να ρωτήσουν στο τέλος «έχεις αισθανθεί ποτέ εσύ, όπως ο ήρωας τάδε; Πότε έγινε αυτό; Πώς αντέδρασες; Τι θα έκανες αν βρισκόσουν στη θέση του δείνα; Θα μπορούσε να βρεθεί άλλη λύση; Σε αυτή την εικόνα γιατί τα φρύδια του τάδε είναι έτσι; Για να τα κάνουμε κι εμείς! Θα μπορούσε να τελειώσει αλλιώς η ιστορία;» κ.λπ. Υπενθυμίζω πάντως πως στο τέλος του κάθε βιβλίου γονείς και εκπαιδευτικοί μπορούν να δουν τις ποικίλες σχετικές προτάσεις που εξυπηρετούν αυτόν τον στόχο.\nΣτο βιβλίο θίγεται και το ζήτημα της ενσυναίσθησης. Θεωρείτε ότι είναι το κλειδί για να αποδεχθούν και εν τέλει να αγκαλιάσουν την όποια διαφορετικότητα τα παιδιά;\nΗ ενσυναίσθηση, η ικανότητα δηλαδή να μπαίνει κανείς στη θέση των άλλων, να κατανοεί και να αισθάνεται πράγματα με τον ίδιο τρόπο που τα βιώνει ένα άλλο άτομο γίνεται κτήμα μας μόνο από τον δρόμο της προσωπικής εμπειρίας. Ενώ όμως η ταύτιση με άλλες συναισθηματικές καταστάσεις θεωρείται προσεγγίσιμη, αν κατευθύνεις σωστά τα παιδιά, για τον «Γλεντζοφλέβαρο» που είναι «ειδική» περίπτωση πώς αυτό μπορεί να γίνει; Εύκολα, αν φροντίσουμε να χάσουν για λίγο το φως τους με ένα δεμένο μαντίλι γύρω από τα μάτια ή αν πάψουν – καθηλωμένα σε καρέκλα– να περπατούν. Να μην έχουν επίσης τη δυνατότητα να γράφουν και να ζωγραφίζουν, αν τους δέσετε το ένα ή και τα δύο χέρια. Ας τα βάλουμε λοιπόν να βαδίσουν «τυφλά» ή «χωλά», να ζωγραφίσουν με το στόμα ή με το πόδι και θα μπουν αμέσως στη θέση ενός παιδιού ΑμεΑ, θα καταλάβουν από πρώτο χέρι πώς νιώθει και ποιες δυσκολίες αντιμετωπίζει ώστε θα σκεφτούν πολύ σοβαρά να κοροϊδέψουν ή να ειρωνευτούν ένα τέτοιο άτομο την επόμενη φορά. Εξ άλλου ας έχουμε πάντα κατά νου πως η υγεία του καθενός ποτέ δεν είναι δεδομένη, έρχεται κάποια στιγμή που εγώ η «υγιής» μπορεί να γίνω «διαφορετική» από τη μια μέρα στην άλλη.\nΗ ιδιότητά σας ως δασκάλα σίγουρα θα σας έχει αντιμέτωπη κάποια στιγμή με κάποιο μαθητή με αναπηρίες. Ποια η άποψή σας για το σημαίνον ζήτημα της ισότιμης ένταξης των παιδιών ΑμΕΑ στην εκπαιδευτική διαδικασία; Πώς κρίνετε το γεγονός ότι μόνο το 15% των παιδιών με αναπηρία στην Ελλάδα πηγαίνει σχολείο; Τι πρέπει να γίνει ώστε να πάψουν τα παιδιά αυτά να είναι αόρατα για το εκπαιδευτικό σύστημα;\nΘα σας απαντήσω έχοντας κατά νου πως στα ΑμεΑ δεν ανήκουν μόνο τα άτομα με κινητικά προβλήματα. Έτσι, εκτιμώ πως το σχολείο, μέσω πρακτικών ένταξης που θα έχουν ως βασικό κριτήριο τη διαφορετική υπόσταση του κάθε παιδιού, οφείλει να άρει φόβους και προκαταλήψεις, να υποστηρίξει την αμοιβαία κατανόηση και αλληλοαποδοχή, να κάνει εφικτή τη δόμηση ενός σχολείου για όλους, ώστε να πάμε σε μια κοινωνία για όλους. Προσωπικά υποστηρίζω για τα παιδιά αυτά την «Παιδαγωγική της Ένταξης», την παροχή ίσων ευκαιριών, την κοινή συνύπαρξη των ανθρώπων με ή χωρίς αναπηρία. Ωστόσο στην τάξη και στην πράξη αποδεικνύεται δύσκολη η ενσωμάτωση, αν το έργο του δασκάλου δεν συνεπικουρείται από ειδικότητες, ώστε συνεργαζόμενοι να έχουν το θεμιτό αποτέλεσμα. Θεωρώ πως η ένταξη είναι ένας αγώνας και μια ιδέα που αφορά όλους, εκπαιδευτικούς-γονείς-μαθητές, τρεις πυλώνες που, κατά τη γνώμη μου παρουσιάζουν έλλειμμα. Γιατί προκύπτουν ερωτήματα και μερικά ζητήματα παραμένουν ανοιχτά: γίνεται διαφοροποιημένη διδασκαλία στην κοινή τάξη; Πώς; Μπορεί ο εκπαιδευτικός της τάξης να την εφαρμόσει; Είναι καταρτισμένος; Έχει χρόνο; Σε μια τάξη με 20+ μαθητές και διδακτέα ύλη να τελειώσει; Από την άλλη οι γονείς και οι μαθητές έχουν εκπαιδευτεί να δεχτούν το διαφορετικό; Από προσωπική εμπειρία σας λέω «οι περισσότεροι ,όχι». Περιορίζουν τη μάθηση στο γνωστικό αντικείμενο και δεν την βλέπουν ως κοινωνική σχέση. Λυπηρό και απογοητευτικό το ότι δε φοιτά όλος ο μαθητικός πληθυσμός των ΑμεΑ στα σχολεία, τις περισσότερες φορές λόγω έλλειψης κτιρίων, υποδομής και επιστημονικού προσωπικού. Είναι καθήκον της Πολιτείας να εφαρμόσει τις συνταγματικές επιταγές περί ισότητας των πολιτών, ίσων ευκαιριών, δικαιώματος όλων στην εκπαίδευση.\nΠοια ευχή θέλετε να δώσετε στους μικρούς βιβλιόφιλους;\n«Ο Γλεντζοφλέβαρος» κουνάει στον αέρα το δεκανίκι του και τους φωνάζει να ξεφαντώσουν μαζί του τις Αποκριές, τους προσφέρει κλαδί ανθισμένης μυγδαλιάς και τους εύχεται να «ανθίζουν» σε κάθε καιρό, με όποια δυσκολία, ακολουθώντας το παράδειγμά του.